Britaniya mətbuatı: Trump-ın baş strateqi “leninçi”dir? - BBC News Azərbaycanca\nBritaniya mətbuatı: Trump-ın baş strateqi “leninçi”dir?\nStephen Bannon (sağda)\nTanınmış jurnalist Jonathan Freedland "The Observer" qəzetində yazır ki, "Donald Trump kitab oxumur. Əvəzində bu işlə Trump-ın bayağı taxt-tacının arxasındakı əsl qüvvə olduğu deyilən baş strateqi Steve Bannon məşğuldur..."\nJurnalist belə bir sual verir: Görəsən, Trump-ın müdafiə nazirini belə daxil etmədiyi Milli Təhlükəsizlik Şurasının bu ziddiyyətli üzvü nə kimi kitablar oxuyur?\n"Time" jurnalının yazdığına görə onun stolüstü kitablarının siyasında birinci yerdə "Dördüncü dönüş" (The Fourth Turning) adlı kitab gəlir. Bu həmin kitabdır ki, insan tarixinin hər 80-100 ildən bir zorakı təlatüm yaşadığına inanır. Elə bir təlatüm ki, hər şey uçub dağılır…\nKitaba görə Amerika üç belə təlatümdən keçib: Birincisi 1783-cü ildə inqilabi müharibənin bitməsi ilə başa çatıb. İkincisi 1860-cı illərdəki vətəndaş müharibəsidir. Üçüncü təlatütüm 1940-cı illərə - İkinci Dünya Müharibəsinə təsadüf etdiyi deyilir. Bannon-un oxuduğu bu kitaba görə Amerika hazırda dördüncü təlatümün qapısındadır.\nMəqalədə deyilir ki, fikir verdinizsə adı çəkilən təlatümlərin hamısında dəhşətlıi müharibələr olub, amma ifrat sağ təmayüllü Breibart portalının keçmiş redaktoru üçün müharibədən qorxmaq yox, ləzzət almaq lazımdır. "Biz müharibədəyik" - Bannonun dilindən düşməyən şüar belədir. İstər cihada qarşı olsun, istərsə də Çinlə müharibə - fərqi yoxdur.\nFreedland yazır ki, Trump-ın ötən həftəsonu hay-küyə səbəb olmuş miqrant qadağanının da arxasında duran Bannon bu barədə heç Amerika hökumətinin başqa üzvləri ilə məsləhətləşmək əziyyətini də çəkməyib.\nBannon üçün ən əsası şok yaradan hadisənin törənməsidir. O 2013-cü ildə bir jurnalistə özünün "leninçi" olduğunu demişdi: "Lenin dövləti dağıtmaq istəyirdi, mənim də məqsədim budur. Məh hər şeyi yerlə yeksan etmək istəyirəm".\nMəqalədə deyilir ki, belə şeylər insanları qorxudur. Bəzi məlumatlara görə superzənginlər artıq "Axirətə davamlı" bunker axtarışına çıxıblar.\nFreedland yazır ki, bütün bunlar mübaliğə kimi səslənə bilər. Amma bunlar baş verirsə, deməli 1945-ci ildən bəri min bir əzab-əziyyətlə tikilimiş beynəlxalq nizam dağıla bilər. Bu nizam son 80 ildə dünya müharibələrinin olmasına imkan verməyib.\nMüəllif yazır ki, Trump-ın özündə də "az yoxdur". O "Bannon-un qızdırmalı sayıqlamalarını" həyata keçirməyə hazır kimi görünür. Trump Avstraliya baş naziri ilə kobud telefon danışığı zamanı dəstəyi tullayır, halbuki son 100 ildə avstraliyalılar bütün müharibələrdə ABŞ-ın müttəfiqi olublar.\nMəqalədə deyilir ki, tərslikdən Brexit də Trump-la eyni vaxta təsadüf edib. Bunların ikisi bir yerdə faciə yarada bilər.\nFreedland yazır ki, bütün bu hadisələr Vladimir Putinin əl-ayağını açıb. Son günlər Ukraynanın şərqində qanlı müharibənin yenidən alovlanması buna misaldır.\nMəqalə deyilir ki, okeanın hər iki tayında liberallar özləri üçün tamamilə naməlum vəziyyətə düşüblər və tarixdə ilk dəfə olaraq, gələcəkdən yox, keçmişi qoruyub saxlamaqdan danışırlar.\nABŞ birinci ledisi məhkəməni uduzub\nŞəklin mənbəyi, MANDEL NGAN/AFP/Getty Images\nDonald Trump (solda) və Melani Trump (sağda)\n"The İndependent" yazır ki, ABŞ-ın birinci ledisi Melania Trump-ın "The Daily Mail" qəzetinə qarşı böhtana görə 150 milyon dollarlıq təzminat iddiası ABŞ-da dairə məhkəməsi tərəfindən rədd edilib.\nBirinci ledi Britaniya qəzetinə qarşı iddianı "The Mail" və onun internet versiyası Melania Trump-ın bir vaxtlar bahalı eskort kimi işləməsindən və hətta buna görə əsəb sarsıntısı keçirdiyindən yazmışdı.\nLakin Maryland hakimi bu iddianı rədd edərək bildirib ki, onun xarici şirkətlə bağlı məsələyə baxmaq səlahiyyəti yoxdur.\nBuzzfeed News saytının yazdığına görə xanım Trump-ın vəkilləri buna etiraz olaraq bildiriblər ki, "The Mail" qəzetinin internet versiyasına təkcə Maryland ştatında bir saatda 4600 və bir gün ərzində 72600 baxış olur.\nLakin qəzetin vəkilləri bildiriblər ki, Londonun Kensington rayonunda yerləşən məcmuənin Maryland ştatı ilə heç bir əlaqəsi yoxdur.\n"The İndependent" yazır ki, xanım Trump-ın vəkilləri məsələ ilə bağlı New York məhkəməsinə müraciət edəcəklərini deyiblər. Mail Online internet qəzetinin bu şəhərdə ofisi var.\nLakin Maryland-də yaşayan bloger Griffin Tarpley-in Tarpley.net saytında dərc olunmuş məqaləsi ilə bağlı məhkəmə prosesinin başlanacağı bildirilir.\n"The Mail" Melania Trump-ın şikayətindən sonra məqaləni saytından silmiş və tam bəyanat dərc etmişdi.\nSözü gedən məqalədə Slovenia jurnallarından birində dərc olunmuş məqaləyə istinad edilirdi.\nHəmin məqalənin başlığı belə idi: "Arvadının intim fotoları və onun keçmişinə dair xatalı suallar Trump-ın kampaniyasını poza bilər".\nSloveniyada doğulmuş və 1990-cı illərdə ABŞ-a köçmüş Melania Trump 2005-ci ildə 70 yaşlı mülkiyyət inşaatçısı-maqnata ərə gedib.\n46 yaşlı birinci ledi onun haqqında yazılanların "100 faiz yalan" olduğunu bildirib.\nHakerlər David Beckham-ı özündən çıxarıblar\n"The Sunday Telegraph" yazır ki, məşhur futbol ulduzu David Beckham onun uşaq xeyriyəsinə cəngavər titulu qazanmaq üçün ianələr ödədiyi barədə iddialara kəskin reaksiya verib.\nKeçmiş İngiltərə kapitanı bəyan edib ki, onun UNİCEF-ə böyük məbləğlərdə xeyriyyə ianəsi verməsi müqabilində yüksək zadəgan titulu almaq niyyətində olması barədə xəbərlər yalandır.\nBundan əvvəl, ötən şənbə günü Beckham-a aid olduğu iddia olunan e-maillər mətbuatda dərc edilmişdi. Bu elektron məktublarda o guya cəngavər titulu almadğına görə hiddətini ifadə edirdi.\nBu e-maillərdən birində bir neçə söyüşdən sonra belə yazıldığı görünür: "Bu titulları verənlər kimdirlər axı? Mən Amerikada olsaydım, mənə fəxri titulu on il bundan əvvəl verərdilər".\nLakin kraliçadan özünün Britaniya İmperiyası Ordenini 2003-cü ildə almış Beckham iddiaları rədd edib və deyib ki, bəzi e-maillərin mətnlərinə düzəlişlər edilib, bəzi bəyanatlar isə kontekstdən çıxarılıb.\n"The Sunday Telegraph" yazır ki, cənab Beckham-ın onun təbliğatçısı Simon Oliveira-ya e-mailləri sonuncunun kompüterinə haker hücumu ilə ələ keçirilib.\nBeckham-ın sözçüsü "The Sunday Telegraph" qəzetinə deyib ki, sözü gedən materiallar çox köhnədir və onlara bilərəkdən yanlış təsəvvür yaratmaq üçün qərəzli şəkildə "əl gəzdirilib".\nMəqalədə deyilir ki, e-maillərdən birində Beckham-ın müğənni Katherine Jenkins-ə 2014-cü ildə Britaniya İmperiyası Ordeni verilməsindən əsəbiləşdiyi görünür.\nCənab Oliveira-ya yazılmış e-maildə deyilir: "Katherine Jenkins-ə Orden? Nəyə görə? Reqbi oyunlarından əvvəl oxuduğuna, ordu hissələrinə baş çəkdiyinə, yoxsa kokain iylədiyinə görə?.."\nLakin Beckham-ı ən çox özündən çıxaran onun guya UNİCEF-ə xeyriyyə pullarını cəngavərlik titulu almaq üçün verdiyi barədə iddialar olub.\nLakin Real Madrid və Manchester United komandalarının keçmiş oyunçusunun mətbuat xidmətinin açıqlamasında bildirilir ki, "David Beckham-ın 7 Fund fondu və UNİCEF arasında 15 illik qürur doğuran əməkdaşlıq olub və futbolçu xüsusilə də xəstə uşaqlara yardım üçün milyonlarla funt sterlinq ianə verib".\nUNİCEF də futbolçunu dəstəkləyən bəyanatla çıxış edib. Təşkilatın bəyanatında deyilir ki, David Beckham onun ən səxavətli xeyriyyəçilərindəndir.\nBununla belə təşkilat sözü gedən emaillərlə bağlı şərh verməkdən imtina edib.\nDavid Beckham "brendə görə" boşanmadığını cəfəngiyyat adlandırır\nBritaniya mətbuatı: ABŞ tiranlığa çevrilə bilərmi?\nİsrailin yeni Baş naziri Naftali Bennett: “…başqalarının dərdinə rəqs etməyin”


Mərc həvəskarlarının səbrsizliklə gözlədiyi həftəsonu yetişdi. Şənbə-bazar dünyanın demək olar ki, hər yerində çempionat matçları keçirildiyindən proqnozsevərlərin seçim imkanı geniş olur. Azərbaycanın yeganə qanuni mərc oyunları operatoru olan "Topaz" da öz müştərilərinə bu gün rəngarəng proqram təklif edir: tam 374 matç!!! Bunlardan 27 qarşılaşmaya "təkli" mərc etmək mümkündür. Canlı mərcə çıxarılacaq oyunların sayı isə 100-dən artıqdir. "Təkli" oyunlar arasında daha çox maraq doğuran görüşləri və əmsalları diqqətinizə çatdırırıq.\ntarix: 20-10-2018 11:29


XOCALI: erməni faşizminin avtoportreti... | Xalq Qəzeti\n26.02.2014 11:02 | Oxunma sayı: 1573\n1992-ci ilin fevral ayının 25-dən 26-na keçən gecə birləşmiş rus-erməni silahlı qüvvələri Xocalıya hücum edərək tariximizə qanlı hərflərlə həkk olunmuş Xocalı soyqırımını törətdilər. Amansızlığına görə dünya tarixində törədilmiş ən qəddar cinayətləri belə üstələyən bu soyqırımı aktı təkcə Azərbaycan türklərinə qarşı deyil, bütövlükdə, insanlığa, bəşəriyyətə, beynəlxalq sülhə qarşı törədilmiş ən ağır cinayət idi. Xocalı faciəsinə qədər Qarabağda baş verən bütün olaylar bu faciənin məqsədli şəkildə həyata keçirilən etnik təmizləmə siyasətinin tərkib hissəsi olduğuna heç bir şübhə yeri qoymur. Xocalının mühasirəyə alınaraq mülki şəxslərin şəhəri tərk etməsinə imkan verilməməsi ermənilərin əsl niyyətini açıq şəkildə ortaya çıxarır.\nO qanlı fevral gecəsində 63-ü uşaq, 106-sı qadın, 70-i qoca olmaqla - 613 nəfər Xocalı sakini qətlə yetirildi, 8 ailə tamamilə məhv edildi, 1275 nəfər əsir, 150 nəfər isə itkin düşdü. Öldürdükləri uşaqların, qocaların, qadınların cəsədlərini tanınmaz hala salmaq qədər alçaq mənəviyyata və xəstə təfəkkürə malik olan ermənilər bəşər tarixində ermənilik adına əbədi şərəfsizlik gətirən soyqırımı aktına imza atdılar.\nFaciənin törədilməsindən yalnız iki gün sonra hadisə yerinə çatmaq mümkün oldu. Şahidlərin qarşılaşdıqları tükürpədici mənzərə sözlə ifadə edilə bilməyəcək qədər ağır və amansız idi. Bütün tarixi, kökü və ruhu ilə yaşadığı torpağa bağlı olan sadə insanların, o torpaqda yenicə ayaq tutub yeriməyə başlamış məsum uşaqların cəsədlərini soyuq qış fəslində isti vətən torpağı öz ağuşuna almışdı. Kim bilir, son nəfəslərində istəkləri, diləkləri nə olmuşdu soydaşlarımızın? Nəsibləri isə vətən torpağını qucaqlayaraq şəhidlik zirvəsinə ucalmaq oldu...\nAzərbaycanlı Ər son nəfəsinə qədər vuruşdu ki, özü ölsə də, ailəsi düşmən əlinə keçməsin. Bu faciədən möcüzəli təsadüf nəticəsində qurtulmuşların hamısı bu gün də Xocalı dərdinin ağır yükü altında inləyir. Milli qəhrəmanımız Çingiz Mustafayevin lentə aldığı dəhşətli görüntülər Xocalı faciəsinin miqyasını və erməni cəlladlarının vəhşiliyini bütün dünyaya nümayiş etdirir. Elə ermənilərin özləri də öz mənfur əməllərini etiraf etməkdən çəkinmir, yazdıqları ilə özlərini ifşa edirlər. Erməni millətçiliyinin və separatizminin baş ideoloqu, körpə balaların qatili Balayanın Xocalı hadisələrindən 4 il sonra yazdığı “Qəlbimizin dirilməsi” kitabını oxuyarkən bir daha bunun şahidi olursan:\n“... Biz Xaçaturla uşaqların saxlandığı zirzəmiyə enən vaxt, əsgərlərimiz artıq onlardan birini ovuclarından pəncərə çərçivəsinə mıxlamışdılar. Uşağın səs-küyünü azaltmaq üçün Xaçatur onun ağzına öldürdüyümüz anasının kəsilmiş döşünü soxdu. Sonra mən onun başının, döşünün və qarnının dərisini soydum. O, qan itirməsindən 7 dəqiqə sonra öldü. Birinci ixtisasıma görə həkim olduğum üçün humanistəm və ona görə də uşağın başına gətirdiklərimizdən sevinc duymadım. Lakin qəlbim şadlanırdı. Xaçatur uşağın bədənini hissələrə böldü və itlərə atdı. Axşam biz eyni hərəkətləri üç türk uşağı ilə etdik. Mən erməni, vətənpərvər və vətəndaş kimi borcumu yerinə yetirdim...”\nQarabağın işğalı zamanı Zori Balayanın Serj Sərkisyanla birlikdə hərbi geyimli fotoları da onların birlikdə törətdiyi cinayət əməllərinin sübutudur. Bu ölkənin həkim-yazıçısı da, prezidenti də Xocalı soyqırımı və bütövlükdə, Qarabağın işğalı üzərində “erməni millətinin qəhrəmanlarına” çevriliblər. Lakin tarixi həqiqətlər bunun qəhrəmanlıq deyil, növbəti xəyanət olduğunu sübut edir. Bu faciə Qafqazlarda türk tarixinin qanlı səhifələrindən biri olsa da, birincisi deyil.\nXocalı soyqırımı bizi tarixi keçmişimizə yenidən nəzər salmağa və acı həqiqətləri bir daha xatırlamağa və xatırlatmağa sövq edir. Xocalı soyqırımının kökü baş verdiyi tarixdən çox-çox əvvəlki zamanlara gedib çıxır. Bu faciəyə təkcə Qarabağ ətrafında cərəyan edən hadisələrin tərkib hissəsi kimi yox, həm də Azərbaycanın tarixi uğurları, zəngin dövlətçilik ənənələri, ölkəmizin yerləşdiyi geopolitik məkan və Qafqaz regionunda tutduğu önəmli yer kontekstində yanaşmaq onun əsl səbəblərini üzə çıxarmağa kömək edir.\nBu, XXI əsrdə erməni faşistinin özü tərəfindən öz qələmi ilə yaradılmış mükəmməl obrazı, avtoportretidir!\nBəşəriyyət tarixinə geniş bir zaman çərçivəsində nəzər saldıqda onun savaşsız, fəlakətsiz, iztirabsız günlərinin heyrətamiz dərəcədə az olduğunu görürük. Mütəxəssislərin hesablamalarına görə, son 200 ildə ən azı 22 müharibə baş verib. İyirmi birinci əsrin lap əvvəlindən - 2001-ci il 11 sentyabrdan ABŞ-ın “beynəlxalq terrora qarşı müharibə” elan etməsini və bu prosesin indiyədək davam etdiyini də nəzərə alsaq, deyə bilərək ki, üçüncü minilliyin bircə günü də savaşsız ötüşməyib. Bütün sivilizasiya tarixini əhatə edən beş min illik zaman kəsiyində 150 milyondan artıq insan bu müharibələrdə həlak olub. Həlak olanların da 73 faizi yalnız XX əsrdə baş vermiş müharibələrin payına düşür.\nTəkcə İkinci Dünya müharibəsindən sonra bütün dünyanın 151 yerində 231 silahlı konflikt baş verib ki, bunların da yarıdan çoxu 1990-cı ildən - Soyuq Müharibə qurtarandan sonrakı ən yaxın tarixi dövrə təsadüf edir. BMT-nin məlumatlarına görə, ötən onilliklərdə silahlı konfliktlərdə həyatını itirən mülki vətəndaşların sayı dramatik şəkildə artıb, ümumi qurbanların 90 faizinə çatıb. Bu acı reallığın səbəbini İnsanın fitrətində, onun malik olduğu “şər başlanğıcın” “xeyir başlanğıcı”nı üstələməsində görən, bəşər tarixində yaşanmış və yaşanacaq acı olayların qaçılmaz olduğunu iddia edənlər də var. İkinci Dünya müharibəsinin başlamasını öz nəzəriyyəsinin doğruluğunun təsdiqi kimi qələmə verən və bu müdhiş savaşa “haqq qazandırmağa” cəhd edən Ziqmund Freyd kimi...\nAmma bütün müharibələrin içində öz miqyası, qəddarlığı, insanlığa sığmayan əməlləri ilə fərqlənən elə cinayət aktları vardır ki, onlara Ziqmund Freyd də heç bir vəchlə haqq qazandıra bilməzdi. Təkcə Azərbaycan tarixinin deyil, bütün bəşər tarixinin ən dəhşətli hadisələrindən biri olan Xocalı qətliamı məhz həmin cinayət aktlarından biridir.\nTarixdən yaxşı məlumdur ki, Azərbaycan dövlətçiliyi özünün ən yüksək zirvəsinə Səfəvilər dövlətinin yaradılması ilə çatmışdı. Zamanında böyük bir coğrafi məkanı əhatə edən bu dövlətin zəifləməsi ilə Azərbaycan öz sərhədləri içərisində daralmağa başladı. Səfəvilər dövlətinin süqutu, Azərbaycanın pərakəndə şəkildə xanlıqlara parçalanması sonda bütün regionun rus imperiyasının nəzarəti altına keçməsi ilə nəticələndi. Beləliklə, Azərbaycan dövlətçiliyinin zəifləməsi bütövlükdə Qafqaz regionunun imperiya caynağına keçməsinə səbəb oldu. Lakin faciə bununla bitmədi. Minilliklər ərzində Avrasiyanın sahibi olan qüdrətli türk dövlətçiliyinin dirçəlməsinə bir daha imkan verməmək məqsədi ilə Altaylardan Balkanlara qədər uzanan türk qurşağını parçalamağa çalışan rus imperiyası “məzlum” erməni tayfalarını məhz Qafqazda, əzəli türk torpaqlarında yerləşdirməyə başladı. Türk zolağının strateji mərkəzində yerləşən Azərbaycan imperyanın şikarına çevrildi.\nSon üç yüz ildə əhalisi daim artmaqda olan Azərbaycanın ərazisi daim azalmağa, dəfələrlə bölünərək imperiya tərəfindən udulmağa məruz qaldı və bu günkü Azərbaycan dövləti mövcud olduğu bütün siyasi-mədəni tarixi ərzində ən az torpaqlara malikdir. XX əsrdə çarizm imperiyasını əvəzləyən sovet imperiyası da bu ənənəyə sadiq qalaraq Azərbaycanı parçalamaqda davam etdi. Qəddarlığı ilə öz sələfindən heç də geri qalmayan sovet imperiyası soydaşlarımızın böyük bir hissəsini Asiya çöllərinə sürgün etməklə, Zəngəzur mahalını da düşmənlərimizə təhvil verdi. Bütün bunlara mətinliklə sinə gərən millətimiz yetmiş il ərzində sovet əsarətinə qarşı mübarizəsini və milli azadlıq hərəkatını davam etdirdi. Bu üzücü mübarizə 20 Yanvar faciəsindən keçərək milli dövlətçiliyimizin bərpasına yol açdı.\nƏslində, Xocalı hadisələri Azərbaycanda sovet imperiyasının dayaqlarını laxladan milli azadlıq hərəkatını boğmağa yönəlmiş Qanlı Yanvar faciəsinin davamı idi. Xalqımızın mübarizlik əzmini sındırmağa, Azərbaycanı yenidən əsarət altına almağa yönəlmiş zorakılıq aktı idi. Rus imperiyası törətmiş olduğu 20 Yanvar faciəsində əldə edə bilmədiyinə Xocalı faciəsində bilavasitə iştirak etməklə nail olmaq istəyirdi. Qafqazın itirilməsini heç zaman həzm edə bilməyən rus imperiyası Xocalı qətliamının törədilməsinə göstərdiyi “dəstəklə” yenicə müstəqilliyini bərpa etmiş Azərbaycana öz gücünü nümayiş etdirdi və əsl niyyətini ortaya qoydu. Xocalı soyqırımı əslində, bütün dünya türklüyü qarşısına atılan imperiya “əlcəyi” idi.\nSon iki yüz il ərzində imperiyanın köməyi ilə qədim türk torpaqlarında məskunlaşmış, imperiya boyunduruğunda yaşamağa və imperiya buyuruqlarını məharətlə yerinə yetirməyə alışmış, ən çətin anlarda qonşularına dayaq olmaq əvəzinə xəyanət etməyi adət etmiş ermənilər isə həmişə olduğu kimi bu dəfə də məkrli imperiya siyasətinin əsas ifaçıları kimi çıxış etdilər. Nəticədə növbəti dəfə torpaqlarımızın bir hissəsini tərk etməyə məcbur edilsək də, müstəqillik idealından geri çəkilmədik. Prezident İlham Əliyevin Xocalı soyqırımının iyirminci ildönümü ilə əlaqədar Azərbaycan xalqına müraciətində vurğuladığı kimi, “Xocalı soyqırımını törətməkdə düşmənin məqsədi Azərbaycan xalqını sarsıtmaq, suverenlik və ərazi bütövlüyü uğrunda mübarizədən çəkindirmək və torpaqlarımızı zorla ələ keçirmək olsa da, bu ağır faciə xalqımızı daha da mətinləşdirdi, qəhrəman oğul və qızlarımızı müqəddəs Vətən və milli dövlətçiliyimiz naminə qətiyyətli və mütəşəkkil mübarizəyə səfərbər etdi”.\nQafqazda dövlətçilik ənənələrinin formalaşmağa başladığı zamandan etibarən ən güclü və ən böyük dövlətlər məhz Azərbaycan dövlətçiliyinin şanlı tarixində yer almış Atabəylər, Şirvanşahlar, Səfəvilər kimi qüdrətli dövlətlər olmuşdur. Bütövlükdə Qafqazın dövlətçilik ənənəsinin əsas hissəsini məhz Azərbaycanın dövlətçilik ənənəsi təşkil etmişdir. Buna görə də rus imperiyası mövcud olduğu bütün zamanlarda Azərbaycan dövlətçiliyini, xüsusilə onun digər türk dövlətləri ilə müttəfiqləşib güclənməsini öz imperialist maraqlarına ciddi təhlükə hesab etmişdir. Çünki, güclü Azərbaycan həm də güclü Qafqaz deməkdir. Lakin bu reallığı qəbul etməyən, imperiya tərəfindən “böyük Ermənistan” xülyası ilə “yemlənən” ermənilər tarix boyu imperiya siyasətinin ucuz aləti kimi Qafqazda dağıdıcılıq missiyasını məharətlə yerinə yetirmiş və bu gün də separatizmi alovlandırmaqla, çirkin ənənələrinə sadiq qalmaqdadırlar.\nYaxın keçmişimizin ən faciəvi hadisələrindən biri olan Xocalı soyqırımı erməni təfəkkürünün və tipik erməni xarakterinin təkcə onun qonşuları üçün deyil, bütövlükdə bəşəriyyət üçün nə qədər təhlükəli olduğunu bir daha sübut etdi. Erməni xarakterinə xas olan terrorizm, etnik təmizləmə və işğalçılıq siyasəti müasir dünyada dayanıqlı sabitliyə və sülhə ən böyük təhdid mənbələri kimi çıxış edir. Tarix boyu iyrənc “keyfiyyətlərini” qoruyub saxlamağa nail olmuş ermənilər isə bu gün düşdükləri aciz vəziyyətin kökündə məhz sahib olduqları ermənilik xarakterinin dayandığının fərqində deyillər. Bununla, ermənilər təkcə Qafqaz regionunda deyil, bütün dünyada sabitliyin təmin olunmasına qarşı ən böyük maneə kimi çıxış edir və beynəlxalq humanizm siyasətinə ağır zərbələr vururlar. Ermənilər üçün müstəqillik heç zaman milli məqsəd olmayıb və bu gün də əsas şərt deyildir.\nBu gün Ermənistanın bütün sahələrdə Rusiyadan asılı vəziyyətə düşməsi və həmişə olduğu kimi onun “vassalı” və lazım olduqda isə “forpostu” rolunda çıxış etməsi bunu bir daha sübut edir. Vaxtilə, əhalisinin əhəmiyyətli qismi Azərbaycan türklərindən və digər millətlərdən ibarət olan Ermənistanda bu gün vəziyyət tamamilə fərqlidir. Etnik təmizləmə nəticəsində digər millətlərin nümayəndələri zorla öz tarixi yurd-yuvalarından didərgin salınmış və qonşu dövlətlərdə məskunlaşmağa məcbur olmuşlar. Ermənistan mono-etnik dövlətə çevrilmişdir. Azərbaycanda isə vəziyyət tamamilə fərqlidir. Azərbaycan həmişə olduğu kimi bəşəri dəyərlərə, regionda sülh və sabitliyə real təhlükə mənbəyi olan mənfur qüvvələrə qarşı qətiyyətlə mübarizə aparmaqdadır. Nə qədər çətin olsa da, Azərbaycan dövləti və xalqı təkcə öz milli maraqları üçün deyil, bütövlükdə ümumbəşəri dəyərlərinin qorunub saxlanılması üçün öz mübarizəsini fədakarlıqla davam etdirməkdədir.\nAzərbaycan bütün tarixi boyu çoxsaylı millətlərin nümayəndələrinin sülh və əmin-amanlıq şəraitində yaşadığı, bütün dünyaya tolerantlıq örnəyi olan bir məkandır. Hətta Azərbaycan vətəndaşı olan çoxsaylı etnik ermənilər də heç-bir milli ayrı-seçkiliyə məruz qalmadan bu gün Azərbaycanda yaşamaqda davam edirlər. Bu fakt bir daha Azərbaycan xalqının sülhpərvərliyini, dözümlülüyünü və birgəyaşayış ənənələrinə, multikulturalizm ideallarına sadiqliyini nümayiş etdirir.\nXocalı soyqırımının insanlıq əleyhinə törədilmiş cinayət kimi tanıdılması təkcə Azərbaycan üçün deyil, həm də dünya birliyi üçün beynəlxalq əhəmiyyət kəsb edir. Bu baxımdan, ümummilli liderimiz Heydər Əliyevin təşəbbüsü ilə 1994-cü ilin fevralında Azərbaycan Respublikasının Milli Məclisi tərəfindən Xocalı hadisələrinin soyqırımı elan olunması xüsusi əhəmiyyətə malik oldu. Həmin tarixdən etibarən Xocalı faciəsi insanlığa qarşı törədilmiş ən ağır cinayətlərdən biri kimi daha geniş miqyasda anılmağa başlandı. Ümummilli liderimizin vurğuladığı kimi, “Bütövlükdə, Azərbaycan xalqına qarşı yönəldilmiş Xocalı soyqırımı öz ağlasığmaz qəddarlığı və qeyri-insani cəza üsulları ilə bəşər tarixində bir vəhşilik aktıdır. Bu soyqırımı, eyni zamanda, bütün bəşəriyyətə qarşı tarixi bir cinayətdir”.\nHeydər Əliyev tərəfindən 1998-ci ildə imzalanmış “Azərbaycanlıların soyqırımı haqqında” fərmanda soydaşlarımıza qarşı törədilmiş kütləvi qırğınların soyqırımı xarakteri daşıması, azərbaycanlılara qarşı aparılmış etnik təmizləmə siyasətinin aparılması açıq şəkildə ifadə olunmuşdur. Həmin fərmana uyğun olaraq, 31 mart günü son yüz ildən artıq müddətdə davam edən qırğınların qurbanı olmuş soydaşlarımızın xatirəsinə ehtiram əlaməti olaraq Azərbaycanlıların soyqırımı günü elan edilmişdir.\nBu gün Azərbaycan həqiqətlərinin dünya ictimaiyyətinə çatdırılması prosesində Xocalı soyqırımının tanıdılması xüsusi yer tutur. Dövlət başçısı çıxışlarında dəfələrlə Xocalı faciəsinə toxunaraq, bu hadisəni törədənlərin əsl niyyətlərini, bəşəriyyətə qarşı törədilmiş ağır cinayət aktının mahiyyətini açıq şəkildə ifadə etmişdir. Prezident İlham Əliyev Quba Soyqırımı Memorial Kompleskinin açılışında qeyd edirdi: “Xocalı soyqırımını törədənlər bu gün Ermənistan rəhbərliyində təmsil olunan adamlardır. Bu faciə dünyanın gözü qabağında baş vermişdir. Yəni, biz bunu “erməni soyqırımı” mifi kimi heç bir əsası olmayan mifologiya əsasında deyil, real faktlar əsasında görürük. Videomateriallar, fotoşəkillər, canlı şahidlərin ifadələri - bütün bunlar həqiqətdir və reallıqdır”.\nBu faciənin geniş miqyasda tanıdılması isə hər bir azərbaycanlının müqəddəs borcudur. Heydər Əliyev Fondunun vitse-prezidenti, Dialoq və Əməkdaşlıq Uğrunda İslam Konfransı Gənclər Forumunun Mədəniyyətlərarası Dialoq üzrə Baş Koordinatoru Leyla Əliyevanın təşəbbüsü ilə 2008-ci ildən etibarən uğurla həyata keçirilən “Xocalıya ədalət” beynəlxalq kampaniyası artıq öz bəhrələrini verməkdədir. Kampaniya çərçivəsində dünyanın bir çox ölkəsində Xocalı faciəsinə həsr olunmuş tədbirlərin keçirilməsi əsl həqiqətlərin, Ermənistan tərəfindən ölkəmizə qarşı yürüdülən təcavüzkar siyasətin mahiyyətinin beynəlxalq ictimaiyyətə çatdırılmasında əhəmiyyətli rol oynamaqdadır. “Xocalıya ədalət” kampaniyasının ən uğurlu nəticəsi bu faciənin Pakistan, Meksika, Peru, Çexiya, Kolumbiya, Bosniya və Herseqovina kimi dövlətlərin parlamentləri, eləcə də bir çox beynəlxalq təşkilatlar tərəfindən soyqırımı aktı kimi tanınması olmuşdur. Eyni zamanda, dünyanın bir çox şəhərlərində dünya xalqlarının soydaşlarımıza qarşı törədilmiş soyqırım aktı haqqında məlumatlandırılması məqsədilə Xocalı şəhidlərinin xatirəsini əbədiləşdirən abidələr ucaldılmaqdadır. Kampaniyanın Xocalı faciəsini soyqırım aktı və insanlığa qarşı cinayət kimi tanımaq tələbini irəli sürən Müraciətini artıq bütün dünyada on minlərlə insan imzalayıb.\nBütün təzyiqlərə və təhdidlərə baxmayaraq ölkəmizin davamlı inkişafa nail olması və regionun aparıcı dövlətinə çevrilməsi həm də Qarabağ münaqişəsinin Azərbaycanın milli maraqları çərçivəsində həllini yaxınlaşdırır. Bu məsələdə Azərbaycanın ən güclü silahı - onun haqlı mövqeyə malik olmasıdır. Azərbaycanın haqlı mövqeyinin arxasında beynəlxalq siyasətin ədalətli münasibətini və beynəlxalq hüquq normalarının yerinə yetirilməsini tələb etmək iradəmiz dayanır. Dövlətlərin ərazi bütövlüyünə, ölkələrin suverenliyinə qarşı real təhdidlərin olduğu halda, gücdən istifadə etmək hüququ kimi beynəlxalq hüququn prinsipləri Azərbaycana istənilən yolla öz torpaqlarını azad etmək, öz sərhədləri daxilində suverenliyini bərpa etmək imkanları yaradır.\nTəəssüflər olsun ki, Qarabağ münaqişəsinə münasibətdə beynəlxalq hüquq normalarının hələ də gerçəkləşmədiyinin, formal təsdiqdən o yana keçmədiyinin şahidi oluruq. Bu faktor, nə qədər acı olsa da, dünya siyasətində hələ də qlobal güclərin, onlara xidmət edən ayrı-ayrı dairələrin maraqlarının üstünlük təşkil etdiyini göstərir. Azərbaycanın qüdrətli və nizami orduya, Qarabağ probleminin həlli yolunda dövlətin və onun vətəndaşının yekdil fikrə malik olması isə torpaqlarımızın düşmən tapdağından azad ediləcəyi günün heç də uzaqda olmadığından xəbər verir. Bunu isə biz özümüz etməliyik.\nAzərbaycanın əsrlər boyu davam edən torpaq itkilərinə son vermək zamanı yetişmişdir. Qarabağ və onun sağalmayan yarası olan Xocalı soyqırımı Azərbaycanın və dünya türklüyünün taleyində tarixi dönüş nöqtəsi olmalıdır. Ata-baba yurdlarımıza dönüş, türk birliyinin möhtəşəm tarixinə dönüş məhz Qarabağın azadlığından keçir. Şanlı tariximizə şərəfli dönüşü həyata keçirmək, ölkəmizin ərazi bütövlüyünü bərpa etmək həm də gələcək nəsillər qarşısında müqəddəs borcumuzdur. Bizim Qarabağ uğurumuz gələcək nəsillərimizi Azərbaycanın yeni tarixini yazmağa - Vətənimizi öz tarixi coğrafiyasının geniş miqyasına çıxarmağa ruhlandıra bilər!


Bu gündə Hacıqabul rayonunda görülən işlər yüksək qiymətləndirilir » Azerbaycaninsesi.com.az\n19 iyn 09:28 Oxunub: 88\nƏhməd Muxtarov heç zaman mənəm-mənəm deməyib, o, sadəcə öz vəzifələrini yüksək səviyyədə yerinə yetirib!\nÜmumilli Lider Heydər Əliyevin miras qoyduğu siyası kursa sadiqliyi ilə seçilən Əhməd Muxtarovun bir neçə vaxdır ki, radikal müxalifətçiliklə məşğul olan mənfur şəxslərin hədəfinə çevrilməsi istəyi boşa çıxdı. Və həmin şəxslər, həmişə xeyirxahlığı və kişiliyi ilə seçilən Əhməd Muxtarov qarayaxma və böhtan xarakterli yazılarla onun imicinə xələl gətirmək amacına nail olmaq üçün əllərindən gələni etməyəkləri gülüş doğururdu. Bu səbəbdən də mediada onun haqqında böhtan xarakterli məlumatlar dərc edilir. Onlara qarşı Qara-Piar yaratmağa çalışılırdı. Ancaq bu şəxslər birdəfəlik bilməlidirlər ki, Əhməd Muxtarov şərəflə çalışır. Prezidentinə və xalqına layiqli olmaqla yanaşı öz həyatlarını şərəfli işlərə həsr edirlər. Xülasə kimin kim olmağını hər kəs yaxşı bilir.\nP.S. Jurnalist peşəsinə hörmət edən hər bir şəxs Hacıqabul rayonu İcra Hakimiyyətinin başçısı Əhməd Muxtarov haqqında yazılan materialları əvvəlcədən araşdırmalı, Əhməd müəllimin özü ilə dəqiqləşdirməli və sonra dərc etməlidir.\nDTX məlumat yaydı: Jurnalist dövlətə xəyanət maddəsi ilə həbs edilib Gündəm / Üst xəbər / Manşet Məhkəmə baş redaktor barəsində qərar qəbul etdi Gündəm / Dünya DYP əməkdaşları və nümunəvi sürücülər cəmiyyətə tanıdılacaq Sosial Jurnalistlər üçün müsabiqə elan olundu Sosial / Manşet İcra başçısı “Jurnalistlər binası”nın sakinləri ilə görüşdü - Fotolar Gündəm / Sosial / Manşet


Crassula Fabriki, Təchizatçılar - Çin Crassula İstehsalçıları\n12sm Pot Crassula Od Tülkü\nKalanchoe thyrsifolia bağçılığının ətli, hibridləri, həmçinin nağara Ye Tang möhürü adlanır, bitki növü daha böyükdür və asan budaqdır, bir az daha uzun müalicə müddəti öküz yayılma vəziyyətinə çevrilir, yarpaqları nisbətən qalın, yarpaq kənarı arxaya çevrilir, yarpaq forması silindrikdir. və ya siyahı, ön küt, ucu yoxdur, bütün bitki örtüyü şaxtalı, Yarpaqların ümumi rəngi boz yaşıldır, lakin böyük temperatur fərqi olan günəşli mühitdə yarpaqlar tülkü qulaqları kimi forma ilə birlikdə alovlu qırmızıya çevrilir, atəş tülküsünün adı da buna görədir.\nKiçik və orta ölçülü sortlar üçün çoxillik ətli otlar və ya alt kollar üçün bitkilər. Stolonun əsasından stolon böyüyür.Yarpaqların kiçik rozetləri stolonun ucunda böyüyür. Buna görə də, uzun illər əkilmiş jade kəpənək brokarı tez-tez parçalara ayrıla bilər, lakin jade kəpənək brokar jade kəpənəkdən çox yavaş böyüyür. formalı, bir qədər dik, zirvəsi yuvarlaq və kiçik uclu, bir qədər içəriyə əyilmiş, belə ki, bütün bitki bir qədər hunişəkilli, ortada açıq yaşıl və ya mavi-yaşıl yarpaq rəngi, hər iki tərəfi sarı ağ, bir qədər nazik yarpaqlı, yarpaqları cüzi toz və ya mumlu təbəqə, sudan qorxmur. Jade kəpənəyi brokar çəmənliklər qoltuqaltı, çiçəkləri tərs zəng – formalı, ön ucu 5 çatlaq. Qırmızı, yuxarıda sarı, iyundan avqusta qədər çiçək açır.\nCrassula Üçrəngli Jade\nİsti, quru və günəşli mühitlərə üstünlük verir.Onlar quraqlığa və yoxsulluğa, soyuğa deyil, suya davamlıdırlar.\n2. Torpaq tələbləri\nCrassula Tricolor Jade torpağı məsaməli və havalandırılmalı və yaxşı drenaja malik olmalıdır, buna görə də qürub qazının torpağını təmin etmək üçün əlavə olaraq yarpaq kif torpağı və ya torf 2 hissə, bağ torpağı 1 hissə, qumlu torpaq və ya vermikulit ilə qarışdırıla bilər. torpaq qidaları, az miqdarda sümük unu əlavə edilə bilər.\n3. Bol işıq\nCrassula Tricolor Jade hər il apreldən noyabr ayına qədər vegetasiya dövründə şirəli olur.Artan mövsümdə onlar kifayət qədər işıqlı bir mühitdə saxlanılmalıdır.Günəş kifayət deyilsə, onlar böyümək üçün asandır, bu da bitkiləri boşaldır və yaşıl və sarı yarpaqları yaradır.\n4. Suvarma tələbləri\nCrassula Tricolor Jade suvarma prinsipi quru və hərtərəfli suvarılır, belə ki, qürub qaz artan mövsümündə su kifayət qədər olmalıdır, lakin başqa Crassula Tricolor Jade çürütmək asan, qazan su qarşısını almaq lazımdır.\nCrassula Qara lolita\nTemperatur: 18-25 ℃ uyğundur, qışda 5 ℃-dən aşağı olmamalıdır; Gübrələmə: Böyümə dövründə maye gübrə ilə hər on gündə bir qat gübrə vermək yaxşıdır; İşıqlandırma: bir yerə qoyulmalıdır. bir az astiqmatik yer;Suvarma: bir az doldurulur, gölməçə deyil;Qabı dəyişdirin: Hər yazda qazanı dəyişdirmək yaxşıdır;Yayılma: əsasən şlamlarla, həm də yazda.\nCrassula deltoidea, Namibiyada təbii şəkildə yayılmış Crasaceae fəsiləsinə aid Cynosaur cinsinə aid bitkidir. Bitkilər alçaq, adətən hündürlüyü 10 sm-dən çox olmayan, dik və ya əyri gövdəli, arabir budaqlanan;Yarpaqları növbə ilə əks, yumurtavari, üçbucaqlı və ya utancaq, ağ, ətşəkilli, ağ, görünüşü, kiçik konkav ləkələrlə səpələnmiş, kifayət qədər işıqda çəhrayı;Cymes, kiçik urna formalı, südlü ağ, ətirli, hər ilin avqust və sentyabr aylarında çiçək açır. Becərməni yaymaq üçün adətən yarpaqdan istifadə edir, cinsi günəşli, yaxşı havalandırılan yerləri sevir. , quru mühit və yaxşı drenajı olan qumlu torpaq, bitki daha quraqlığa davamlıdır, həddindən artıq suvarma kökü çürüdür.\nCrassula Ausensis Ssp.titanopsis, Crasaceae ailəsinə aid, Cynosaur cinsinə aid çoxillik otlu çiçəkli bitkidir, vətəni Namibiyanın cənubundadır. Bitki hündürlüyü 10 sm-ə qədər, böyümək asandır;Yarpaqları rozet, qalın ətli, yumurtavari, kürəkvari, sıx kiçik qabarıq ləkələr və ağ qısa tüklərdir. , yaşıl yarpaqlar, günəşdən sonra dağınıq qırmızı və ya qəhvəyi qırmızı ləkələr və yamaqlar, ağ çiçəklər, beş loblu, ön loblar boşalır, yayda və payızda çiçək açır;Böyümə mövsümü üçün toxum və budaq yan tumurcuqların yayılması, yaz və payızda istifadə edə bilər, adekvat işıq kimi.\nŞirəli Crassula oblique Gollum\nCrassula oblique Gollumun isti və quru xoşladığı mühit, günəş işığı kifayətdir, quraqlığa və yarım kölgəyə davamlıdır, davamlı deyil, yüksək temperatur insolyasiyasından qaçın, belə ki, Crassula oblique Gollume necə böyüdür? işıq, vaxtaşırı günəşdə hərəkət etmək və qışda yaxşı bir iş görmək üçün isti tədbirlər.Becərmə torpağa gəldikdə, boş, nəfəs ala bilən, yüngül asidik torpağın yaxşı drenajını seçmək yaxşıdır.


İsrail ordusu Qәzza zolağına zәrbәlәr endirmәyә davam edir | TRT Azerbaycan\nİsrail ordusu Qәzza ...\nİsrail ordusu Qәzza zolağına zәrbәlәr endirmәyә davam edir\nİsrail ordusunun Qәzza zolağına qarşı hava hücumları davam edir. İsrail Qәzza zolağının müxtәlif bölgәlәrindәki mülki yaşayış mәntәqәlәri, әkin sahәlәri vә tәhlükәsizlik obyektlәrinә hava hücumu tәşkil edib.\nİsrailә mәxsus döyüş tәyyarәlәri Qәzza zolağının cәnubundakı Xan Yunis şәhәrindәki bәzi obyektlәri bombalayıb.\nİsrail ordusundan bildirilib ki, gecә radәlәrindә mühasirә altındakı Qәzza zolağına 65 hücum tәşkil edilib.\nHücumlar nәticәsindә Hәmasın Cibaliya, Әz-Zeytun vә Әr-Rimal sәmtlәrindәki obyektlәrinin vurulduğu, hәmçinin Hәmas rәhbәrlәrinin evlәrinin dә hәdәf alındığı bildirilib.\nİsrail ordusundan verilәn başqa açıqlamada isә Qәzza zolağından İsrailә tәxminәn 90 raket mәrmisinin atıldığı ifadә edilib.\nHücumlar nәticәsindә ölәn vә ya xәsarәt alanın olmadığı vә bәzi raket mәrmilәrinin havadan müdafiә sistemlәri tәrәfindәn mәhv edildiyi vurğulanıb.\nİsrail ordusu bu gün İordaniya yaxınlığındakı Aqvarın Vadi әl-Uyum bölgәsindә bir pilotsuz uçuş aparatının (PUA)vurulduğunu açıqlayıb.\nİsrail ordusunun mәtbuat katibi Aviçay Adrae İsrail qüvvәlәrinin sözügedәn PUA-nı tәqib etdiyini vә İsrail hava mәkanına yaxınlaşdığı anda vurduğunu söylәyib.\nİsrailin mayın 10-dan etibarәn davam etdirdiyi hücumlar nәticәsindә 61-i uşaq, 36-ı da qadın olmaqla 212 nәfәr hәyatını itirib, 1400 adam da yaralanıb.\nBu arada İsrail qüvvәlәrinin işğal altındakı İordan çayınınn qәrb sahilinin müxtәlif bölgәlәrindә Qәzza zolağına tәşkil edilәn hücumlara qarşı keçirilәn etiraz aksiyasında 13 fәlәstinlini yaraladığı bildirilib.\nBu barәdә Fәlәstin Qızıl Aypara Cәmiyyәtindәn verilәn mәlumatda bildirilib.\nİsrail polisi isә işğal altındakı Şәrqi Qüdsün köhnә şәhәr bölgәsindә toplanan fәlәstinlilәrә rezin güllә vә sәs bombası ilә hücum edib. Müdaxilә nәticәsindә bir nәfәr yaralanıb, 3 nәfәr dә saxlanılıb.\nEtiketlәr: #İsrail ordusu Qәzza zolağına zәrbәlәr endirmәyә davam edir


Anakart və digər qurğuların enerji təchizatı | TechNet.Az\nSon zamanlarda bir neçə dəfə bu sualla rastlaşdığım üçün, balaca bir araşdırma tipli məqalə yazmaq fikrinə gəldim. Düşünürəm ki, bu mövzuda elektrotexnika, fizika və s. bilikləri daha çox olan dostlarımız məqalənin genişləndirilməsi və daha aydın olması üçün Şərh hissəsində yardımçı olacaqlar.\nÖncədən güc birləşdiriciləri haqqında olan bu MƏQALƏ-ni oxumanızda fayda var.\nMəqaləmiz ilk hissəsi anakartın əsas güc təchizatçısı – Primary Connector-lar və ya P1 haqqındadır.\nBu birləşdiricilərin üzərində gördüyümüz müxtəlif rəngli naqillərin özlərinə uyğun elektrik ötürməyə xidmət edirlər. Rənglərə görə naqilləri seçə bilməyimiz üçün aşağıdakı şəkili diqqətlə nəzərdən keçirməmiz lazımdır.\nSiqnal bölməsində mavi rənglə işarələnmiş 8, 13 və 16 nömrəli naqillər idarəetmə siqnalları üçündür, qidalanmada iştirak etmirlər.\n«Power On» bilgisayarı işə salarkən qida blokunu işə salır. Yəni yaşıl rəngli naqili istənilən bir qara (torpaqlama) ilə birləşdirdikdə qida bloku işə düşür. Bundan qida blokunu Multimetrlə test etmək istərkən istifadə olunur. Birləşdirmə üçün uyqun ölçülü istənilən metal naqil (clips, skrepka) istifadə edə bilərik.\n«Power good» və ya «Power OK» siqnalı qida blokunun tam hazır olduğunu bildirir. Belə ki, Power on siqnalından 0,1 -0,5 saniyə intervalında qida bloku “daxili özünü yoxlama” və enerji ötürməyə hazırlayır. Sonra bu siqnal ana karta ötürülür və bilgisayar işə düşür. Əgər bu hazırlıq tamamlanmadan bilgisayar işə düşsə idi, enerji çatışmaz və bu ciddi problemlərə, zədələnmələrə gətirib çıxara bilərdi.\nƏlavə olaraq bildirim ki, cüzi elektrik oynaması zamanı bilgisayarımızın özünü yenidən başlatması sırf bu siqnalın kəsilməsindən irəli gəlir.\n«+3.3 V sense» Remote Sense elektrik ötürülməsi zamanı naqillərin müqaviməti səbəbəindən itən elektrikin konpensasiya edilməsi, bərpa edilməsidir. Aşağıdakı şəkildə göründüyü kimi + OUT və Remote + Sense-dən çıxan 2 naqil bir birləşdiriciyə, digər ikisi isə digər birləşdiriciyə bərkidilib. +OUT-dan çıxan 5 V LOAD (Yük) bölməsinə çatdıqda artıq naqilin uzunluqundan asılı olaraq müəyyən bir itki ilə üzləşir və həcmi Remote + Sense-dən gələn enerji ilə bərpa edirlər.\nBu tip qoşulmalar “kritik” səviyyəli server və avadanlıqlarda, universitet labaratoriyalarında, telekommunikasiya qurğularında istifadə edilir.\nBu itkinin hesablanması üçün aşağıdakı qaydadan istifadə edilir və ya xüsusi ölçmə cihazları vasitəsilə təyin edilir. (Videoda ölçü aləti göstərilmişdir).\n1) Elektrik itkisini hesablamaq üçün öncə naqillərdəki müqaviməti hesablamalıyıq.\nMüqavimət = (Naqilin uzunluğu (ft) \_ 100 ft) * müqavimət dərəcəsi Om ilə (Cədvəl üzrə – 3 cü sıra).\nOm qaydasın tətbiq edərsək Volt = Amper * Müqavimət\nMəsələ qurğu güc qaynağından 25 fut məsafədədir, deməli ümumi naqil uzunluğu 50 futdur. Cədvəl göstərir ki, 12 nömrəli Amerikan Standartı Naqildə [American Wire Gauge (AWG)] 15 Amperdir. Misalda, elektrik itkisini hesablayaq:\nMüqavimət = 50 / 100 * 0.162 » 0.081W\nElektrik itkisi = 15 * 0.081 » 1.215 volt\nQEYD: -5 (Ağ) və -12 (Mavi) yeni bilgisayarlarda demək olar ki, lazım deyil. -12 və +12 V COMport (Serial), -5 isə Floppy Disk Drive və İSA Bus Card kimi köhnəlmiş avadanlıqlar üçün istifadə edilirdi. Bunlardan bu gün demək olar ki, istifadə olunmur. COM Port (DB9) Switchlərin sazlanmasında istifadə edilsədə, adətən USB to COM istifadə olunur.\nDigər avadanlıqların naqilləri nələri qidalandırması haqqında aşağıda ən əsaslarını şəkillərlə göstərməyə çalışacam. (*1)\n4 PİN-li MOLEX\nGüman edirəm ki, məqalə yararlı olacaq. Təşəkkürlər.\n(*1) Mənbə olaraq şəkillərindən istifadə edilən SAYT.\nİbrahim Kərimov / . Dərc edilib:A 08/05/2015 at 9:08 Axşam\nTəşəkkür edirəm. Lazımlı informasiyadır.Ama -5 və -12 nə üçündür?\nElvin Əmirov / . Dərc edilib:A 30/06/2015 at 11:48 Səhər\nİbrahim bəy, salam.\nSualınız uzun müddətdir cavabsız qalıb. -5 və -12 yeni bilgisayarlarda demək olar ki, lazım deyil. -12 və +12 V COMport (Serial), -5 isə Floppy Disk Drive və İSA Bus Card kimi köhnəlmiş avadanlıqlar üçün istifadə edilirdi. Bunlardan bu gün demək olar ki, istifadə olunmur. COM Port (DB9) Switchlərin sazlanmasında istifadə edilsədə, adətən USB to COM istifadə olunur.\nBu suala daha ətraflı, fizikanın bütün imkanlarından istifadə edərək fərqli cavab da vermək olardı, amma ən gözəl izah olaraq bu kifayət edər. 😉\nP.S. Müəyyən bir hissəsin məqaləyə də əlavə edirəm.\nMənbə sayta keçid\nİbrahim Kərimov / . Dərc edilib:A 22/07/2015 at 7:44 Axşam\nTəşəkkür edirəm. Lazımlı məlumat oldu


Prezident Divan Divar Sistemləri | Man Ofis\nPrezident Ankara divar divarları\nBaş ofis Ankara bölmə divar sistemləri Man Office tərəfindən tamamlandı. Bölmə divar sistemləri faydalı və davamlı modelləri olan bir sistemdir və uzun müddətdir. Ofis, otaq, ev, zal və s. Həm genişləndirmək, həm də yaşayış məkanlarını azaltmaq üçün istifadə edilən sistemlərin toplusudur. Kişiselleştirilmiş bir layihə, istifadəçinin tələbinə görə dizayn və həyata keçirilir. Beləliklə, həm iş yerləri, həm də yaşayış sahələri daha faydalı və estetik bir dəyərə sahib olur.\nDivar divarı divarın hazırlandığı an istilik izolyasiyasından ibarətdir. İstilik qurğusuna quraşdırmaq asandır, istilik davamlıdır və istilik itkisi yaratmır və nəmləndirici və kondisioner xüsusiyyətinə malikdir. Bundan əlavə, səs yalıtımı və səsin içindən qarşısını almaq üçün səsi çıxartmaq. Səs izolyasiyası və istilik izolyasiyası partition wall sistemlərində ən çox sorulan suallardır. Bu məsələ ilə bağlı heç bir problem yoxdur. Bu səbəbdən, bölmə divarı qurarkən layihələrimizi rahat bir şəkildə istifadə etmək mümkündür.\nBölmə Divar Sistemləri Kullanım Alanları\nOfis bölməsindəki iş sahələrinizdə bir şüşə bölmə və ya divar bölməsi ola bilər. Şüşə bölmə sistemləri də eyni bölmədə məntiq sistemləri kimi fəaliyyət göstərir. Yalnız material və montaj üsulu fərqlidir. Xüsusi olaraq istifadə sahəsində şəffaflıq istəyənlər üçün istehsal edilir. Bundan başqa, bölmə divarları normal istifadə sahələri üçün istifadə olunur. İnsanlar tercihlerine uyğun olaraq hazırlanmış ofis bölmə sistemləri geniş tətbiq sahələrinə malikdir.\nİşçi mühitində bölmə divarlarında yeni dizayn və dizaynlarla, binalar daim inkişaf edir. Xüsusi bir tələb üçün bu sistem üzərində işləyirik. Yalnız dizayn, səs yalıtımı və yanğından mühafizə sahələri kimi texnologiya və partlama divar sistemlərinin inkişafı da etibarlıdır. İstilik və səs izolyasiyası və bölmə divarları ayrı bir yaşayış sahəsi halına gəlir. Yüksək texnologiyalı qurğular sayəsində, ağıllı tətbiqlər ilə etdiyimiz bölmə duvarı üzərində işlərimizin hər birinə addım-addım atdıq. Sizə yaraşan və uyğun olan xüsusi sahələr yaratmaq üçün firmamızın parçalanma sistemləri ilə rahat işləyə bilərsiniz.\nİnsan Bürosu Bizlərlə Əlaqə Saxla


MÜƏLLİFDƏN — Sura Seyidova\nSiz burdasınız: Ana səhifə › Müəllif güşəsi › MÜƏLLİFDƏN\nHəyat nədir? →\n01/02/2013 | Bölmə: Müəllif güşəsi\tand tagged with: Əlaqə, Müəllif, ön söz\nsuraseyidova.com saytına xoş gəlmisiniz. Sayt hazırlanma mərhələsində olduğu üçün ilk tanışlıq məqsədi ilə Müəllifdən səhifəsini məqalələr bölümündə yerləşdirməyi lazım bildim.\nSaytı yaratmağıma səbəb bildiyim, öyrəndiyim, məni düşündürən nə varsa, sizlərlə bölüşmək istəyidir. Deyirlər, bilən danışmır. Belə bir istəkdə bulunuramsa, demək, hələ o qədər də çox bilmirəm.\n2 комментария "MÜƏLLİFDƏN"\n30/01/2018 в 23:12\nSalam Sura xanim,Sizinle nece elaqe saxlaya bilerik zehmet olmasa bilgilendirin bizi,Rus dilini mehz sizden oyrenmek isteyirem xais edirem…\n18/02/2018 в 20:20\nƏlekum salam. Əlaqə bölümünə yazın, lütfən.


Ten Rife (İspaniya) üçün ucuz aviabiletlər, Ten Rife (İspaniya) / üçün ucuz aviabiletlər / Tickets.az\nTen Rife şəhərinə, İspaniya ölkəsinə uçuş üçün bütün aviaşirkətlərdən sərfəli qiymətə aviabiletlər\nAviabiletlər > İspaniya > Ten Rife\nTen Rife (TCI) şəhərinə aviabiletlər.\nTen Rife şəhərinə ən ucuz aviabiletləri onlayn bron edin. Tickets.az saytında təyyarəyə bilet axtarışı xidmətinin köməyi ilə siz problemsiz ən yaxşı təklifi tapacaqsınız və Ten Rife şəhərindən asanlıqla təyyarəyə bilet alacaqsınız. Sizin sadəcə uçuş istiqamətini, tarixi, səyahət edəcək sərnişin və uşaq sayını qeyd etməniz kifayətdir. Bundan sonra sistem Ten Rife şəhərindən aviabilet almaq üçün bütün mövcud variantları sizə təklif edəcəkdir.\nSaytımızda siz həmçinin, dünyanın istənilən hava limanından İspaniya, Ten Rife şəhərinə təyyarələrin aktual uçuş cədvəlini yoxlaya bilər, evdən çıxmadan endirimlər, aksiyalar, isti təkliflər tapa bilər və sizə lazım olan reysə aviabilet sifariş edə bilərsiniz.\nTen Rife şəhərinə təyyarə bileti neçəyədir\nTen Rife və Kaisrsburq şəhərindən uçuşlar üçün aviabiletlərin qiymətləri uçuş günündən, ayından və uçuş vaxtından, həmçinin, aviaşirkətdən asılıdır. Biz, 750 aviaşirkət arasında birbaşa reyslərin və transfer ilə olan reyslərin qiymətlərini müqayisə edirik. Qiymətləri və şəhərinizdən uçuş tarixlərini yoxlamaq üçün aviabilet axtarışı xidmətindən istifadə edin.\nTen Rife - dan\nTen Rife → Las Palmas\nTen Rife - a\nMadrid → Ten Rife\nBakı → Ten Rife\nKen Va → Ten Rife\nMüştəri xidmətinə mesaj göndərmək üçün istifadəçi seansının unikal identifikatoru: 2702489309


Tramp Nyu-Yorkdan Floridaya köçdü » XeberPress.info\nTramp Nyu-Yorkdan Floridaya köçdü\nTarix : 1-11-2019, 10:58 | Bölmə: xeberler / Dunya |\nDonald Tramp yaşayış yerini Nyu-Yorkdan Floridaya dəyişib.\nABŞ Prezidenti Donald Tramp daimi yaşayış yerini Nyu-Yorkdan Florida ştatının Palm-Biç şəhərinə dəyişdiyini təsdiqləyib.\nABŞ prezidenti bu barədə məlumatı özünün “Twitter” səhifəsinə yerləşdirib.\n“Mən və ailəm Palm-Biç şəhərini daimi yaşayış yeri edəcəyik. Nyu-Yorku və onun sakinlərini sevirəm. Hər il şəhərə, ştata və yerli hakimiyyətə milyonlarla dollar vergi vermək məcburiyyətindəyəm, lakin həm şəhərin, həm də ştatın siyasi liderləri mənə pis münasibət bəsləyir. Prezident kimi hər zaman Nyu-Yorka və onun sakinlərinə kömək etməyə hazıram. O, hər zaman qəlbimdə xüsusi yerə malik olacaq”, - dövlət başçısı “Twitter”də belə yazıb.\nBir qədər əvvəl “The New York Times” qəzeti Palm-Biç dairə məhkəməsinin sənədlərinə istinadla Donald Trampın vergi məsələləri ilə bağlı daimi yaşayış yerini dəyişdiyi barədə məlumat yaymışdı.


Dərmanların növbəti ölüm təhlükəsi » Milliyet.Az\nMilliyet.Az » Səhiyyə » Dərmanların növbəti ölüm təhlükəsi\nİmmun sisteminin orqanizm üçün ”yad”, təhlükəli hesab edilən substansiyaların tanınması və məhv edilməsi funksiyasını daşıdığını deyən həkim-konsultant Yazgül Abdiyeva Trend-ə bildirib ki, insan orqanizminin daxili mühitinin sabitliyini qorumaq üçün xüsusi hüceyrələr (anticisimciklər) mövcuddur. Onlar rastlaşdıqları hər bir hüceyrənin ”molekulyar pasportunu” yoxlayaraq “yad” hüceyrələri aşkarlayıb onları məhv edirlər: “İnsan iradəsindən asılı olmayaraq baş verən bu proses çox vacibdir. Çünki hər bir dəqiqə ərzində insan orqanizminə qida, hava, dəridəki mikroçatlardan və zədələnmiş sahələrdən müxtəlif zərərli mikroorqanizmlər (viruslar, bakteriyalar, göbələklər, toksinlər və s.) daxil olur. Bir çox hallarda onlar nəinki bizim sağlamlığımıza, hətta həyatımıza təhlükə yaradırlar”.\nHəkimin sözlərinə görə, müxtəlif xəstəliklər, stresslər, natamam qidalanma, radiasiya, yaşın artması və bu kimi digər mənfi faktorların təsirindən orqanizmdə müəyyən pozulmalar baş verir ki, bunun nəticəsində immun sistemi müəyyən dərəcədə zədələnmiş olur. Bu isə “səhv” bölünmə nəticəsində yaranmış patoloji hüceyrələrin aşkar edilməməsi ehtimalını xeyli dərəcədə artırır. Bu “mutant-hüceyrə” bölünməyə başlayaraq özünə bənzər hüceyrələrin yaranmasına səbəb ola bilər ki, bu da sonda xərçəngin inkişaf etməsi ilə nəticələnə bilər.\nBu hallar müşahidə edildiyi zaman immuniteti möhkəmləndirmək üçün tədbirlərin görülməsini vacib sayan Y.Abdiyeva deyib ki, immun sistemini möhkəmləndirmək üçün təbii vasitələrdən istifadə etmək daha düzgündür. İmmun sistemi stimuləedici dərman vasitələrindən kortəbii istifadə isə gələcəkdə autoimmun xəstəliyinə meyillik yaradir: “İmmun sistemi orqanizmin hüceyrə və toxumalarının normal inkişaf etməsinə nəzarət edərək, onlar üçün nəzərdə tutulan genetik proqramdan kənara çıxmağa imkan vermir. Yəni xərçəng hüceyrələrini, qocalmış, ölmüş hüceyrələri məhv edir və məhv olmuş hüceyrələrin üzərinə düşən vəzifələri tam şəkildə icra edə bilən cavan “ardıcılların” yetişdirilməsi mexanizmini tənzimləyir. Bəzi hallarda isə müəyyən olunmayan səbəblər nəticəsində immun sisteminin hüceyrələri orqanizmin sağlam hüceyrələrini “yad” kimi qəbul edərək onları məhv etməyə başlayır. Bu proses “autoimmun patologiya” adlanır. Bəzi hallarda isə immun sistemi tamamilə zərərsiz maddələri “düşmən” kimi qəbul edərək onlarla “vuruşmağa” başlayır. Bu halda orqanizmdə allergik reaksiya baş verir və nəticədə insan orqanizmi xeyli zərər çəkir”.\nO, əlavə edib ki, viruslar burun-udlağın quru selikli qişasında daha asanlıqla çoxaldığından burunun selikli qişasının qurumaması üçün onu dəniz duzu məhlulu ilə yuyub təmizləmək lazımdır: “Bu sadə prosedur nəticəsində bütün mikrob və bakteriyalar təmizlənir, nəticədə selikli qişanın quruması baş vermir, yerli immunitetin də zəifləməsinin qarşısı alınır. Bundan başqa, mütləq gün ərzində heç olmasa 1 stəkan yaşıl çay içmək lazımdır, çünki onun tərkibində faydalı elementlər daha çoxdur. Yaşıl çayın tərkibində olan polifenol orqanizmdən sərbəst radikalları çıxarır və bir çox xəstəliklərdən müdafiə edir. Ona görə də yaşıl çayın sistematik qəbulu immuniteti möhkəmləndirir. Yaşıl çayla yanaşı, insanı soyuqdəymədən müdafiə edən, orqanizmin infeksiyalara qarşı müdafiəsini artıran fitoçayları da unutmaq olmaz. Əsasən moruq, qarağat, nanə, çobanyastığı (1 stəkan qaynar suya 1 x.q.) yarpaqlarından çay dəmləməsi virus əleyhinə, iltihab əleyhinə, ümumi möhkəmləndirici təsir göstərir. Profilaktik məqsədlə boğazı bir gündən bir çobanyastığı, adaçayı dəmləməsi və ya dəniz duzu məhlulu ilə yaxalamaq da antiseptik təsir göstərir və selikli qişanı təmizləyərək yuyur".\nHəkim bildirib ki, uşaq orqanizminin həssaslığının yüksək olmasını və immunitetinin böyüklərə nisbətən daha zəif inkişaf etməsini nəzərə alaraq, immuniteti gücləndirmək məqsədilə onlara verilən qidaların miqdarını və immunostimulyatorların, bioloji aktiv maddələrin, vitamin komplekslərinin dozasını düzgün seçmək lazımdır: “Məsələn, uşaqlara bal, bəhməz, çuğundur və kök şirələri, sitrus meyvələri, bananın və s. həddindən artıq miqdarda verilməsi allergik reaksiyaların (bronxospazm, səpgilər və s.) yaranmasına səbəb ola bilər.


Barama FinTech Hackathon müsabiqəsinin 3 qalibi ABC.AZ\nBarama FinTech Hackathon müsabiqəsinin 3 qalibi\nAzercell Telekom və PAŞA Bank-ın dəstəyi, Barama İnnovasiya və Sahibkarlıq Mərkəzinin və ADA Universitetinin təşkilatçılığı ilə gənc proqramçılar üçün təlim və yarış xarakterli Barama FinTech Hackathon 2017 Mobile App layihəsi böyük həyəcanla başa çatdı.\nXatırladaq ki, artıq ölkəmizdə dördüncü dəfə təşkil olunan Barama FinTech Hackathon 2017Mobile App layihəsi mobil developerlərin 36 saat ərzində yatmadan fasiləsiz yeni mobil tətbiqetmə hazırlamasını özündə ehtiva edən yarışmadır. Beləliklə, 50-dən artıq gənc proqramçının və 16 komandanın qatıldığı yarışmanın 3 qalib komandası bəlli oldu:\n1-ci yerin sahibi – “Crocusoft” komandası “Coupay” layihəsi ilə 1500 azn dəyərində hədiyyə qazandı. Layihə alış-veriş zamanı yığılan bonus məbləğlərini mobil telefon vasitəsilə istifadə etməyə imkan verir.\n2-ci yerin sahibi – “Conexus” komandası “Nova wallet” layihəsi ilə 750 azn dəyərində hədiyyə qazandı. Bu layihə bitcoin və valyutaları dəstəkləyən elektron pul qabıdır.\n3-cü yerin sahibi - "Meraki" komandası “Handy App” layihəsi ilə 450 azn dəyərində hədiyyə qazandı. Həmin layihə isə qrup şəklində insanlar arasında kartdan-karta pul köçürülməsi əməliyyatlarının həyata keçirmək funksiyasını özündə cəmləmiş bir proqramdan ibarətdir.\nOnu da qeyd edək ki, tədbirin Media dəstəyi Barama Media və technote.az saytı tərəfindən təmin edilmişdi.\nAzercell Telekom-un Barama İnnovasiya Mərkəzi bundan sonra da informasiya texnologiyaları sahəsində fəaliyyət göstərən layihələri və yaranmaqda olan şirkətləri – startup-ları dəstəkləyərək onların şirkət kimi fəaliyyət göstərməsinə dəstək verəcək.\nКлючевые слова: Azercell Barama


Ermənistanın birinci ledisi ərinə qarşı çıxdı - modern.az\n28 Sentyabr 2018, 10:31 | QARABAĞ\nErmənistanın birinci ledisi ərinə qarşı çıxdı\nErmənistanın birinci ledisi Anna Akopyan oktyabrın 6-da məşhur rusiyalı qadınları Dağlıq Qarabağa gətirəcək.\nModern.az Ermənistan KİV-nə istinadən xəbər verir ki, səfər proqramı zamanı rusiyalı qadınlar ön xəttə gətiriləcəklər və guya, oradan Azərbaycanla Ermənistan arasında sülh çağırışları səsləndiriləcək.\n“Onlar oktyabrın 5-də Ermənistana gələcəklər. Oktyabrın 6-da birinci ledinin müşayiəti ilə ön xəttə gedərək, sülh çağırışları edəcəklər”-deyə Anna Akopyanın ofisindən açıqlama verilib.\nMəlumata görə, səfərdə Rusiyanın tanınmış publisistləri, yazıçıları, fond və humanitar təşkilat rəhbərləri iştirak edəcəklər.\nBaş nazir Nikol Paşinyanın son aylarda Azərbaycana qarşı səsləndirdiyi müharibə çağırışları fonunda onun həyat yoldaşının sülhə çağırış təşəbbüsü ilə çıxış etməsi ziddiyyətli görünür. Bu, Ermənistan baş naziri ilə birinci ledi arasında ya planlı oyun, yaxud münaqişəyə fərqli baxmalarından xəbər verir.


(Xalldor Laksness səhifəsindən istiqamətləndirilmişdir)\n23 aprel 1902\n8 fevral 1998 (95 yaşında)\nƏdəbiyyat üzrə Nobel mükafatı (1955)\nHalldor Kilyan Laksness (isl. Halldór Kiljan Laxness, doğru transkripsiya Haltour Kilyan Laxsness, doğum adı Halldór Guðjónsson, Haltour Qvyudyounsson, 23 aprel 1902 — 8 fevral 1998) — island yazıçı, 1955-ci il Ədəbiyyat üzrə Nobel mükafatı ("İslandiyanın böyük təhkiyə sənətini dirçəldən parlaq epik gücə malik əsərlərinə görə") və Ümumdünya sülh şurası ədəbiyyat mükafatı laureatı. Katolik, sosialist. İslandiya-SSRİ Dostluğu cəmiyyətinin sədri olmuş, SSRİ-yə səfərləri haqqında "Şərqə yol" və "Rus nağılı" kitablarını yazmışdır.\nAtasının ölümündən sonra (1919) Avropa ölkələrinə səyahətə çıхmış, Danimarka, Avstriya, Almaniya və Fransada olmuşdu. Parisdə sürrealistlərlə yaxınlaşmışdı. Avropa səyahəti dini əqidəsində ciddi təbəddülat yaratmışdı. Laksness 1923-cü ildə Lüksemburqda lüteranlıqdan katolikliyə keçmişdi.\nYazıçının bir island uşağının həyatını təsvir edən "Müqəddəs dağın ətəyində" romanı 1924-cü ildə çap olunmuşdu. Eyni ildə İslandiyaya qısamüddətli qayıdışdan sonra Laksness Siciliyaya köçmüş və bir müddət burada yaşamışdı. İlk iri həcmli əsəri – "Kəşmirli böyük toхucu" (1927) romanı da İtaliyada yazılmışdı. Məzmunca avtobioqrafik, yazı manerası baxımından sürrealist olan roman Avropada Laksnessin ədəbi uğuru kimi qiymətləndirilmişdi. Lakin üslubi eksperimentlərin ifratlığına, habelə əcnəbi söz və ifadələrdən yersiz, bol istifadəyə görə İslandiyada romanı milli mədəniyyətin qayə və prinsipləri ilə uzlaşmayan əsər adlandırmışdılar.\n1927-1929-cu illərdə Laksness Şimali Amerikada yaşamışdı. Kanadadakı island mühacirlərinin acınacaqlı həyatını gerçək boyalarla təsvir etdiyinə görə yazıçı deportasiya təhdidi ilə üzləşmişdi. Onun dini-siyasi baxışlarında da ciddi dəyişiklik yaranmışdı. Laksness bir neçə il əvvəl qızğın tərəfdarı olduğu katolisizmdən uzaqlaşaraq solçu-sosialist mövqeyinə keçmişdi. İsland parlamentinin min illik yubileyinin qeyd olunduğu 1930-cu ildə yazıçı doğma vətəninə qayıtmışdı. İki cildlik "Salka Valka" romanının nəşri (1931-1932) və bir müddət sonra ingilis dilinə tərcüməsi Laksnessi ABŞ və Avropada orijinal yaradıcılıq üslubuna malik təkrarsız island sənətkarı kimi tanıtmışdı.\n30-cu illərin ortalarında yazıçı digər dialogiyasını – "İmkanlı adamlar"ı (1934-1935) çap etdirmişdi. Hər iki roman island cəmiyyətinin aşağı təbəqəsini təşkil edən insanların ağır, əzab və məhrumiyyətlərlə dolu həyatından söz açırdı. İsland insanının üzləşdiyi problemlər, onun təbiəti, dünyaya baxışı, istək və arzuları milli ədəbiyyat nümayəndəsinin əsərlərində ilk dəfə belə psixoloji dəqiqlik, epik genişlik və fəlsəfi dərinliklıə əks olunurdu.\nMüasir saqa adlandırdığı dörd cildlik "Dünyanın işığı" (1937-1940) romanını Laksness nəsr yaradıcılığının zirvəsi sayırdı. Romanda dünya ədəbiyyatı üçün universal sayılan mövzulardan biri – sənətkar və cəmiyyət problemi island reallıqları nöqteyi-nəzərindən işıqlandırılmışdı. "İsland zəngi" trilogiyasında isə (1943-1946) yazıçı ilk dəfə tarixi mövzuya üz tutaraq XVII əsrdə Danimarka ağalığı altına düşən İslandiya xalqının iztirab və mübarizələrini əks etdirməyə çalışmışdı.\n1955-ci ildə Halldor Laksness "İslandiyanın böyük təhkiyə sənətini dirçəldən parlaq epik gücə malik əsərlərinə görə" Nobel mükafatı aldı. İsveç Akademiyasının üzvü E. Vessenin fikrincə, Laksness island ədəbiyyatını öz həqiqi mənşəyinə qaytarmış və müasir məzmunu ifadə etmək üçün milli dili yeni ifadə vasitələri ilə zənginləşdirmişdi. Laureat Nobel mühazirəsində bütün uğurları üçün ilk növbədə, orijinal ədəbi janr olan və dünyanın ən ifadəli dillərindən birinin yaranmasına təkan verən island saqalarının naməlum müəlliflərinə minnətdar olduğunu bildirmişdi.\n1919: Barn náttúrunnar (Təbiətin Uşağı) 1924: Undir Helgahnúk (Müqəddəs dağlar altında) 1927: Vefarinn mikli frá Kasmír (Keşmirden olan böyük toxucu)\nMənbə — "https://az.wikipedia.org/w/index.php?title=Halldor_Laksness&oldid=5530648"


TOP Amerika partyorlarımızın sırasına biri daha əlavə olundu - Magistrantların nəzərinə! | AzeriStudent\nTOP Amerika partyorlarımızın sırasına biri daha əlavə olundu - Magistrantların nəzərinə!\nYeni ildən Amerikada Magistratura təhsili almaq fikri necə səslənir?! Özü də dünyanın öndəgedən universitetlərinin birində!\nƏziz tələbələr, məzunlar və valideynlər! Diqqətinizə çatdırmaq istərdik ki, Amerika partnyorlarımızın sırasına biri daha əlavə olundu! Həm də ABŞ və dünyada ən seçilən universitetlərdən biri - Duke University!\nUniversitet North Carolina ştatının Durham şəhərində yerləşir. 2019-cu ildə universitetdə təhsil alan tələbələrin sayı 6,501 təşkil etmişdir.\nDuke University - National Universities kateqoriyasında 12-ci yerdə qərarlaşır (US News and World Report, 2021).\nDuke University təhsil proqramları 7 əsas sahə üzrə fokuslanmışdır:\nSocial Policy (e.g. education, health, social welfare)\nUniversitet 2021-dən təhsil almaq istəyən Master tələbələri üçün unikal "Master of International Development Policy" proqramını təqdim edir!\nProqramın əsas ütsünlükləri:\nGMAT/GRE imtahanı tələb olunmur!\nWES evaluation sənədi tələb olunmur!\nGPA nəticəsi 4.0 üzərindən 3.0 kifayyətdir!\nIELTS/TOEFL nəticəsi olmadığı halda İngilis dili göstərici olaraq Duolingo 115 nəticəsi qəbul olunur!\nNəyə görə Duke'un Master proqramını seçməlisən?\nDərslər ABŞ-ın dövlət adamları tərəfindən həyata keçirilir, bu isə o deməkdir ki, akademik tədris ilinin sonunda sən inanılmaz tanışlıqlar əldə edəcəksən!\nMəzun olduqdan sonra harada iş tapa bilərsən?\nProqram boyunca sən məcburi təcrübə keçməli olacaqsan, bu isə yenidən daha çox əlaqələrin yaranması deməkdir! Bu proqramı bitirən məzunları işə götürməkdə maraqlı olan\nUNICEF, UNHCR, International Finance Corporation (IFC), World Bank, The United Nations Development Program (UNDP), Asian Development Bank (ADB), InterAmerican Development Bank (IADB), World Health Organisation (WHO), Oxfam America və Save the Children.\nWorld Wildlife Fund, Refugees International və American Red Cross.\nProgramın əsas fokusu:\nKaryeralarında növbəti addımları atmaq üçün peşəkarlar yetişdirmək! Duke məzunlarının:\n56%-i dövlət agentliklərində\n15%-i özəl sektorlarda\n8%-i qeyri-dövlət təşkilatlarında\n5%-i isə akademiyalarda çalışmaqdadır


“Qalatasaray”da Podolski şoku - Azadliq Xeber\n“Qalatasaray”da Podolski şoku\n"Qalatasaray"da Podolski şoku\n22:50 xeber – Burak Yılmaz və Uesli Sneyder zədəli olmasından dolayı çətinlik çəkən Türkiyənin “Qalatasaray” futbol klubu daha bir şansızlıq yaşayıb.\nAzadlıq.az xəbər verir ki, anspress-in məlumatına görə, komandanın almaniyalı ulduzu Lukas Podolski də zədələnib. Beləki, sağ ayağından zədə alan futbolçu müalicə almaq üçün Almaniyaya gedib.\nOnun nə vaxt Türkiyəyə qayıdacağı Almaniyada həkim müayinəsindən keçdikdən sonra bəlli olacaq.\nPodolski “Kayserispor”la keçirilən oyunun 55-ci dəqiqəsində zədələnəndən sonra yerinə meydana Sinan Gümüş çıxıb.\nUesli Sneyder – yarımmüdafiəçi\n3 güclü oyunçusunu itirən “Qalatasaray” klubunun baş məşqçisi Mustafa Denizlinin işi çətinləşib. Belə ki, Burak Yılmaz hələ ki məşqlərə qatıla bilmir. Sneyderin isə zədəsindəki şişkinlik keçmədiyindən müalicəyə başlanılmayıb.\nBurak Yılmaz – hücumçu


Mübariz Məsimoğlu: “Şeirimi 700 min adam oxudu”\nKulis.az Şərif Ağayarla şair Mübariz Məsimoğlunun söhbətini təqdim edir.\n- Mübariz bəy, biz çoxdan tanışıq, dostuq. Mən səni tanıyandan şeir və nəsrlə bağlı danışanda “sistem, sistem” deyirsən. Yenə də bu fikirdəsən?\n- Təbi ki. Sistemsiz böyük ədəbiyyat ola bilməz.\n- Necə izah edərsən bu anlayışı?\n- Bir var nəzəri bilik, biri var empirik bilik. Başqa bir bilik də var: fitrətən gələn bilik. Fitrətən gələn bilik güclü olanda empirik və nəzəri biliklərə asanlıqla yiyələnirsən və təkcə yaradıcılığın deyil, həyata baxışın, ümumi dünyagörüşün sistem halına düşür.\n- Bu istedad-intellekt söhbəti bizim mühitin əbədi mübahisə mövzusudur...\n- Fitri istedad cilalanmamış almazdır. Oxumursansa heç nə yarada bilmirsən. Eyni zamanda fitri istedad yoxdursa, oxumaqla heç nə edə bilməzsən.\n- Məncə, Azərbaycanda fitri istedad problemi yoxdur, o birisindən var...\n- Fitrətən istedadlı insanlar var, ancaq zamanımız bulanıqdır. Ona görə, özlərini reallaşdıra bilmirlər.\n- Elə bu narazılıq məqamında yadıma bir məsələ düşdü. Vaxtı ilə siz Azərbaycan Yazıçılar Birliyinin tərkibində fraksiya yaratmaq istəyirdiniz...\n- Bakı Yazarlar Ocağı yaratmaq istəyirdik.\n- AYO vardı də... Siz fərqli nə deyirdiniz?\n- Demokratik cəmiyyət çoxspektrlidir. Təşkilatların çox olması yaxşıdır... Burda söhbət kiməsə qarşı qoyulmaqdan yox, daha geniş ərazidə imkanların reallaşdırılmasından gedirdi. Məsələn, dövlət AYB-yə pul ayırırdı, amma ortada ciddi iş yox idi. O pulları daha səmərəli xərcləmək olardı. Biz “Ədəbiyyat qəzeti”nə ayrılan pulun onda birinə daha yaxşı qəzet buraxa bilərdik.\n- Sizin ətrafınıza toplaşanların hamısı AYB üzvləri idi....\n- AYB üzvləri idi.\n- Rəhbəriniz də Ədəbiyyat fondunun keçmiş direktoru Arif İbrahimov idi.\n- Hə, Arif müəllimin sədr olması nəzərdə tutulurdu. Amma başqa tanınmış imzalar da vardı orda.\n- Amma razılaşaq ki, Ariflə Anarın arasında bir az şəxsi dava da vardı...\n- Onu işindən qanunsuz çıxarıb, yerinə layiq olmayan birini qoymuşdular.\n- Nazim İbrahimovu... Ədəbiyyata aidiyyatı olmayan adamdır.\n- Arif müəllimin ədəbiyyata nə qədər aidiyyatı var?\n- Arif müəllimin ədəbiyyatın idarə olunmasında xidmətlər göstərib.\n- İdarəçilik davasıydı bu?\n- Arif müəllim çox adam kömək eləyirdi. Çoxlu faktlar deyə bilərəm. Məsələn, Xəlil Rza tutulanda ailəsinə yaxından kömək eləmişdi. Ədəbi yaradıcılığı da var. Bu yaxınlarda peyğəmbər haqqında klassik üslubda gözəl bir əsər yazıb. Çox yaxşı işləyib.\n- Bayaq sistemli bilgilərdən danışdıq... Bu gün klassik üslubda yazmaq nə qədər doğrudur?\n- O da bir sistemdir. Klassik üslubla da bu gün gözəl sözlər demək olar. Misal üçün İlqar Fəhminin qəzəl formasındakı yenilikləri buna misaldır. Sadəcə, bunu yaza bilən adam lazımdır.\n- Özün də hecada yazırsan adətən və bütün qaydalara riayət edirsən...\n- Qarışıqdır məndə. Heca da var, sərbəst də. Bütün qaydalara əməl olunan da var, olunmayan da. Bilə-bilə edirəm. İmkan daxilində qaydalara riayət eləmək yaxşıdır. Bu cür yazanlara hörmətim var.\n- Facebookda da aktivsən. Çoxlu şeir paylaşırsan, müzakirələr açırsan. Xüsusən aprel döyüşlərində müdafiə nazirinə yazdığınız şeir böyük rezonans yaratdı...\n- Bəli. Bu şeir mənim ən ağrılı yerim idi. Çünki biz vətənin bir parçasını azad eləmişdik. Lələ təpəni. Mən həmin təpədən baxdım dünyaya. Xüsusən də gələcəyimizə. Bu da bizim indiki müdafiə naziri Zakir Həsənovun vaxtına düşdü. Mən onun şəxsində xilaskar gördüm və özümdən asılı olmadan belə bir şeir yarandı.\n- Şeir çox oxundu...\n- Hə, hardasa 700 min oxundu...\n- Bunu hardan bildin?\n- Müxtəlif saytlardakı, sosial şəbəkələrdəki oxunma saylarını təxminən üst-üstə gəldim...\n- Bu, böyük rəqəmdir.\n- Elədir. Şeiri əslində mən paylaşmamışdım, bir dostum böyük qrupların birində paylaşmışdı, ordan da saytlar götürmüşdü. Açığı bu qədər reaksiya gözləməzdim. Mən oxucu bolluğunu uğur hesab eləmirəm. Zamanında yerinə düşən şeylərdir uğur yaradan.\n- Bəzi adamlar düşünür ki, şairin bu mövzulara müraciət eləməyi düzgün deyil. Şeir ayrı, müharibə ayrı...\n- Həyat zamanlardan ibarətdir. Poetik zaman var, məişət zamanı var, siyasi zaman, iqtisadi zaman var və s. İqtisadi zamanda, siyasi zamanda, tarixi zamanda poetik zaman yoxdur, amma poetik zamanın içərisində bütün zamanlar var.\n- Belə başa düşdüm ki, səncə, poeziyanın üzərində hər hansı ideologiya yoxdursa, qəbul olunur...\n- Qəbul olunur.\n- Əgər varsa, qəbul olunmur...\n- Qəbul olunmur. Bütün zamanları poetik zamana tabe etdirə bilirsənsə, qəbul ediləndir. Məncə, mən bunu bacarmışdım.\n- Düşünənlər var ki, Mübariz savadının hesabına yazır... Belə adamlara nə deyərdin?\n- Yanlışdır. Mən təkcə yazılarımla yox, həyat tərzimlə də şairəm. Özüm üçün, ailəm üçün problem yaranacaq məqamlarda belə sözümü deməkdən çəkinmirəm. Əgər ölçülü-biçili, nəzəriyyədən gələn şair olsaydım, belə olmazdı.\n- Sən bir az diribaş, işgüzar adamsan. Bəlkə burdan qaynaqlanır. Bizimkilər öyrəşib ki, şair mağmın olsun...\n- Ramiz Rövşənin gözəl bir sözü var, deyir, Füzuli enən şərqin şairi idi...\n- Burda qeyri-adi nə var ki? Dekadans dövrü idi də...\n- Yox, o mənada demir. Deyir, vaxtıyla peyğəmbərlərdən sonra şairlər gəlirdi. Sonra şairlər bu yeri padşahlara, sonra vəzirlərə, sonra sarayın daha kiçik əyanlarına, sonra daha kiçik məmurlara güzəştə gedə-gedə aşağı endilər. İndi mən özümü enən yerdə görmək istəmirəm. Əsl şair belə olmalıdır. Sözdən başqa bu dünyada hər şey yalandır. Şair müdrik olmalıdır, hamıya nümunə olmalıdır. Lap mey içəndə də aristokrat olmalıdır, sevəndə də. Və bu aristokratlıq maddi imkandan yox, mənəviyyatdan gəlməlidir.\n- Sən həm də filoloqsan... Ümumi ədəbi mənzərəni necə görürsən?\n- Bir söz demək çətindir. Çünki bizdə bölgülər ya regionlar üzrə gedir, ya qruplar üzrə. Estetik istiqamətlər üzrə fərqliliklər yoxdur ki, baxıb rahat danışasan. Dünyagörüşü fərqli olan dost-tanışlar bir yerə toplaşıb.\n- Azad Yazarlar Ocağının keçmiş üzvləri arasındakı qalmaqala necə baxırsan?\n- Adamlar ayrılanda sakit ayrılmağı bacarmalıdırlar. Mətbəxin sirri mətbəxdə qalmalıdır. Ən azı ədəbiyyatın xətrinə, ən azı gələcəyimizin xətrinə.\n- Ayrı-ayrı mətnlər üzərində vəziyyət necədir, səncə?\n- Facebookda mənə maraqlı olan imzaların yaradıcılığını izləmək imkanı qazanmışam. Məsələn, Ayaz Arabaçı... Onun yazdıqlarını yəqin ki, saytlar yayımlamaz. Amma öz səhifəsində yayır və xeyli də maraq doğurur. Ramiz Qusarçaylının yaradıcılığında maraqlı yeniliklər görürəm...\n- Onlar səninlə yaşıddırlar də... 80-cilər...\n- Bəli. Qadınlardan Adilə Nəzər var, Rina İşıq var, Esmira Məhiqızı var, Vəfa Mürsəlqızı var, Aybəniz Əliyar var... Şəhriyar del Gerani, Kəramət Böyükçöl, Qan Turalı, Ayxan Ayvaz, sənin özünün mətnlərin...\n- Bəzi ədəbiyyatçılar Facebookdan uzaq durmağı məsləhət görürlər...\n- Mən əksini deyirəm. Qarşıma məqsəd qoymuşdum ki, hər gün Facebookda ürəyimin şəklini çəkəcəyəm və bu imkan mənə iki şeir kitabı yazdırdı.\n- Şerirlərimi hər gün birbaşa Facebooka yazdım. Hər gün bir sevgi şeiri...\n- Əsl Facebook ədəbiyyatı...\n- Bəli. Facebook mənə çox geniş imkanlar verir. Üçüncü kitabım da çapa hazırdır.\n- Adınız bir davada hallandı. Bu, şair imicinə mənfi təsir etmir, səncə?\n- Mənim imicimi qoruyan tanrıdırsa, bəndə ona ləkə gətirə bilməz.\n- Bir dəfə də, bütün azərbaycanlı kişilər qadınına xəyanət edir fikrinə görə söz konusu oldun.\n- Demişdim, bəli. Dediyimin dalında da dururam. Düz demişəm. Hətta bunu da əlavə edirəm ki, xəyanət edən qadınların da sayı artıb. Bəlkə heç bu, xəyanət də deyil. Həyatdır... Ancaq bəzi adamlar deyir ki, belə şeylər olmur. Yalan deyirlər axı...\n- Ailənizdə necə qarşıladılar bu fikri?\n- Təbii ki, yaxşı qarşılamadılar, amma bu, həqiqəti dəyişmir.


Obyektivlik, şəffaflıq və keyfiyyət diqqət mərkəzindədir » Zirvə.info | "ZİRVƏ" İnformasiya Mərkəzi\nMüəllim hazırlığı ilə bağlı\nölkə səviyyəsində bir sıra\nHəmin qərarların icra olunmasında bizim universitetin də öz payı vardır. Ölkəmizin aparıcı təhsil müəssisələrindən biri olan Azərbaycan Dövlət Pedaqoji Universitetində müəllim hazırlığı ilə bağlı üzərinə düşən mühüm vəzifəni layiqincə yerinə yetirmək üçün olduqca səmərəli fəaliyyət göstərməkdədir. Universitetin kadr potensialı, maddi-texniki bazası, zəngin kitabxanası və yaradılmış səmərəli, işgüzar mühit dediklərimizə əyini sübut ola bilər.\nRespublikanın ali təhsil müəssisələri içərisində semestr imtahanlarının kompyuter və test üsulu ilə keçirilməsi işində bir ilkə imza atan universitetimiz bu imtahanların daha şəffaf və ədalətli keçirilməsi işində, obyektivliyin təmin olunmasında böyük rezonans doğuran gərəkli addımlarını atmışdır. Cənab prezidentimiz İlham Əliyevin sərəncamı ilə ADPU-ya rektor təyin olunan AMEA-nın müxbir üzvü, əməkdar elm xadimi professor Yusif Məmmədov rəhbərlik etdiyi 10 il müddətində tədris prosesinin daha da təkmilləşdirilməsini, maddi-texniki bazanın möhkəmləndirilməsini, müasir təlim texnologiyalarının tədrisə gətirilməsini daim diqqətdə saxlamış, müəllim hazırlığı işində qarşıya qoyulan vəzifələri düzgün müəyyən etmiş, pedaqoji kollektivin vahid bir məqsəd ətrafında səmərəli birləşməsini və irəliyə doğru dinamik inkişafını təmin etmişdir. Məhz bu fəaliyyətin nəticəsində həm ölkə daxilində, həm də xaricdə universitetimizin nüfuzu xeyli artmış, beynəlxalq əlaqələri genişlənmiş, yerli və beynəlxalq səviyyəli konfransların keçirilməsi işində bir mərkəz kimi çıxış etmişdir. Təhsil islahatının, müəllim hazırlığı işinin bir çox aktual problemləri bu konfransların başlıca müzakirə mövzularına çevrilmişdir. Təsadüfi deyildir ki, möhtərəm prezidentimizin bu yaxınlarda imzaladığı məlum sərəncamı ilə AMİ və onun fəaliyyətdə olan 7 filialı bu qocaman və zəngin təcrübəyə malik olan universitetimizə qoşulmuşdur. Yarananmış təcrübənin səmərəli cəhətlərinin yayılmasında, imtahanlarda yalnız biliyin üstünlük qazana biləcəyi sahəsindəki təcrübənin geniş tətbiqi işində əldə olunan nailiyyətlər, müsbət tendensiyalar ADPU-nun filiallarında da öz əksini tapmalı idi. Belə bir məsuliyyətli işi göz önündə saxlayan universitet rəhbərliyi həmin filiallarda payız semestri imtahan sessiyasının gedişini diqqət mərkəzində saxlamaq, bu prosesdə obyektivlik, ədalətlilik və şəffaflığı təmin etmək üçün 21 nəfərdən ibarət monitorinq qrupu yaratmış və filiallara ezam etmişdir.\nMəqsəd filiallarda payız semestrinin imtahan sessiyasının mövcud təlimatın tələbələrinə uyğun şəkildə keçirilməsi vəziyyətini öyrənmək, imtahan prosesinin təşkili və gedişatını müşahidə etmək, prosesin obyektiv və şəffaf keçirilməsi işinə yaxından kömək etmək olmuşdur. Filiallardakı imtahan sessiyasının gedişi barədə dəqiq təsəvvür əldə etmək üçün bu monitorinq qruplarına lazımi təlimatlar verilmiş, 3-5 gündən bir onları növbəti qruplar əvəzləmişdir.\nMonitorinq qruplarının işləri ilə tanışlıq bizdə belə bir qənaət yaratdı ki, filial rəhbərlikləri imtahan sessiyasının mövcud təlimatın tələblərinə uyğun şəkildə təşkil olunması üçün müvafiq əmrlər vermiş, həmin əmrdə sessiyasının obyektiv, şəffaf və ədalətli şəkildə keçirilməsi və uğurla başa çatdırılması işlərini lazımi şəkildə təmin etmişlər. Onlarda imtahan qərargahları, münaqişə komissiyaları yaradılmış, onların tərkibi təsdiq olunmuş, tələbələr üçün lazım olan informativ-təlimati məsələlər elanlar lövhəsindən asılmışdır. Kafedralarda imtahan sualları mövcud proqramın məzmununa uyğun tərtib olunmuş, müzakirə və təsdiq edilmiş, sessiyanın başlanmasına bir ay qalmış tələbələrə çatdırılmışdır. Filialların bir çoxunda imtahan prosesində tələbələrin şikayət və təkliflərinə biganə qalmamaq üçün "rəy və təkliflər qutusu" yaradılmışdır. İşlərin təlimata uğun və nümunəvi şəkildə təşkil olunmasında Azərbaycan Respublikası təhsil nazirliyinin və universitet rəhbərliyinin göstərişləri lazımi səviyyədə təmin olunmuşdur. Bütün bunları təqdirəlayiq bir hal kimi qiymətləndirmək gərəkdir.\nMonitorinq qruplarının hesabatlarından o da aydın oldu ki, imtahan prosesinin gedişində də müsbət işlər çox olmuşdur. Tələbələrin böyük əksəriyyəti imtahan prosesində inam və qətiyyət nümayiş etdirmişlər. İmtahan öncəsi və imtahandan sonra aparılan anonim sorğular, tələbələrin cavablarının təhlili imtahan sessiyasının obyektiv və şəffaf keçirilməsindən xəbər vermişdir. Onlar bu sorğularda yaradılan şəraiti, biliklərinin obyektiv qiymətləndirilməsini məmnunluqla qeyd etmiş, pedaqoji universitetin tələbələri olması adı ilə qürur duyduqlarını ifadə etmişdilər. Bu deyilənlər və müşahidələrimiz bizdə belə bir inam yaratdı ki, ADPU-nun filiallarında payız semestrinin imtahan sessiyasına hazırlıq işləri, onun təşkili və keçirilməsi vəziyyəti, bunlarla bağlı görülmüş hüquqi və metodik işlər məqbul hesab oluna bilər.\nİmtahanın nəticələri, tələbələrin aldıqları qiymətlər görülən işlərin nə dərəcədə səmərəli olmasından xəbər verir. ADPU-nun rektoru, AMEA-nın müxbir üzvü əməkdar elm xadimi professor Yusif Məmmədovun imtahanların başlanması ərəfəsində filial rəhbərlikləri ilə keçirdiyi görüşlər, verdiyi təlimat və tövsiyələr bu sessiyaların işinin günün tələbələri səviyyəsində qurulmasında ciddi bir örnək olmuşdur. Onu xüsusi ilə qeyd edək ki, çəkilən zəhmət həmişə öz bəhrəsini verir. Tələbələrin semestr boyu yaxşı çalışması, seminar və digər məşğələlərdə topladığı balların lazımi səviyyədə olması onların imtahan sessiyasında uğur qazanmaları üçün bir baza rolunu oynamışdır. Onların məşğələlərdə topladığı ballar imtahan prosesində də özünü doğrultmuş, çəkilən əziyyətlər əbəs yerə getməmişdir. Belə ki imtahan nəticələrinin təhlili, qeyri-müvəffəq göstəricisi olan tələbələrin say etibarı ilə azlığı filiallarda təlim-tərbiyə işinin lazımi şəkildə təşkil olunmasından xəbər verir. Deməli, görünəni budur ki, ADPU rəhbərliyinin gördüyü işlər, kollektivin semestr boyu çəkdiyi əziyyətlər hədər yerə getməmişdir.\nMüşahidələr onu göstərdi ki, kifayət qədər sağlam düşüncəli və yüksək mənəviyyatlı gənc nəsil yetişir. Onların hər biri üzərlərinə düşən və düşəcək məsuliyyəti çox gözəl dərk edirlər. Onlar yaxşı bilirlər ki, şərəfli bir peşənin sahibi olmaq üçün gərgin zəhmət çəkməli, səylə oxumalı və onlara bəslənən ümidləri doğrultmalıdırlar. Çünki gələcək vətənpərvər gənclərin yetişdirilməsi işi məhz onların bu gərgin əməyindən çox asılı olacaqdır. Belə bir şərəfli yolda tələbələrimizə uğurlar, müəllimlərimizə isə əzm, iradə və sağlamlıq arzu edirik.\nUniversitet rəhbərliyi filiallardakı işlərin monitorinqi ilə yanaşı doğma universitetimizdə müəllim hazırlığı işlərində tədrisin keyfiyyətin təmin olunmasını da daim diqqət mərkəzində saxlamaqdadır. Hazırda tələbələrin imtahan sessiyasında yüksək qiymətlər almasını təmin etmək, onlarda bu həvəsi daha da artırmaq üçün stimullaşdırıcı bir pilot layihəyə start verilmişdir. Həmin layihəyə əsasən keyfiyyət göstəricisinə nail olan tələbələr, eləcə də müəllimlərin əməyinin ödənilməsində, diferensiasiyanın təmin olunmasında yeni qaydalar tətbiq olunmuşdur. Həmin layihəyə əsasən imtahanlardan alınan nəticələrin keyfiyyət səviyyəsindən asılı olaraq tələbə və müəllimlərin əməyinə əlavə ödənişlər nəzərdə tutulacaqdır. Əgər keyfiyyət lazımi ölçülərə cavab verərsə, ondan tələbə, müəllim, kafedra müdiri və fakültə dekanları da əlavə əmək haqqı ala biləcəklər.\nKeyfiyyətli müəllim kadrlarının hazırlaşdırılması işində pedaqoji təcrübələrin təşkili və keçirilməsi işinin də nə qədər önəm daşıması hamımıza yaxşı bəllidir. Universitet həyatında təkcə nəzəri biliklərlə müəllim kimi hazırlanmaq qeyri-mümkündür. Tələbələrin müstəqil həyata hazırlanmasında pedaqoji təcrübələrin müstəsna əhəmiyyəti vardır. Həmin təcrübələrdə auditoriyalarda əldə olan biliklər bacarıqlara çevrilməyə başlayır, tələbələrimiz özlərini sınaqdan keçirir, bir müəllim kimi ilkin bacarıq və vərdişlərə yiyələnirlər. Məhz buna görə də universitet rəhbərliyi pedaqoji təcrübələrin keçirilməsi işini də daim diqqət mərkəzində saxlamağa çalışır. Bu yaxınlarda tələbələrin pedaqoji təcrübəsinin təşkili və keçirilməsi vəziyyətinin öyrənilməsi, əldə olunan məlumatların təhlili və keyfiyyətin idarə olunması işində rektorun əmri ilə monitorinq qrupunun yaradılmasını da buna misal göstərə bilərik.\nBu gün universitetimizdə əsas devizi şəffaflıqdan keyfiyyətə doğrudur. Öz ənənələri ilə seçilən Azərbaycan Dövlət Pedaqoji Universiteti müəllim hazırlığı işində qarşıda duran bu vəzifənin də öhdəsində lazımi şəkildə gəlməkdədir.\nƏldə olunan nailiyyətlər, iş təcrübəsinin öyrənilməsi və alınan nəticələrin təhlili bizi belə deməyə əsas verir ki, 95 illiyini bu yaxınlarda qeyd edəcək universitetimiz bu şərəfli yolda daha inamla irəliləyəcəkdir.


Gündəlik geyim nümunələri » Qadin.Net ~ İlk milli qadın portalı\nGündəlik geyim nümunələri\nHər birimiz ayrı-ayrı zövqlərə malik insanlarıq. Bu gün də mənim sizə təqdim edəcəyim gündəlik geyimlər, zövqlərimiz kimi müxtəlifdir. Və hər biriniz öz zövqünüzə uyğun olan geyim nümunələrini seçin. Fərqli-fərqli modellərdə olan bu gündəlik geyim nümunələrini sizə təqdim edirəm. Buyurun, öz stilinizi seçin...\nGözəl bir geyim seçimi.\nKlassik bir modeldə olan gündəlik geyim.\nBəyənməmək mümkün deyil, geyinənlər üçün.\nBəyəniləsi bir stil.\nBu üslubda geyinən xanımlara.\nÇox gözəl bir geyim nümunəsi.\nBu tərz geyinməyi sevən xanımlar üçün.\nÇox dəbli bir görünüş.\nGündəlik geyinə biləcəyiniz geyim modeli.\nÜrəyə yatan bir geyim modeli.\nMənim sevdiyim geyim nümunəsi.\nXüsusən gənc xanımların seçimi ola biləcək geyim.\nOlduqca dəbli bir görünüş.\nÇox gözəl görsənə biləcəyiniz geyim nümunəsi.\nQışın geyim nümunəsi.\nAxirdan 2ci qiz ne qewengdi.\n4-cu kombindeki koftani cox beyendim, zerif ve gozel gorsenir.\n№ 20 - Müəllif: aysoska\nmen evdede coldede cox yaxsi geyinirem\n№ 19 - Müəllif: fidan555\n3, 4, və 11i cox beyendim. Təşəkkur xəbərə gore\n№ 18 - Müəllif: Pervane01\nSözün düzü heçççççççççç bəyənmədim.\n№ 17 - Müəllif: kayip prenses\nƏlaaaa!Çox bəyəndim.Gözəl seçimmlərdir.\nZövqümə uyğun olanını tapmadım. Bəlkə geyinəndə başqa cür olar.\n№ 14 - Müəllif: virtual dərslər\n2,4,8,10,14 cox beyendim koynekleri.Ama o birileride ozu ozluyunde gozeldi


Şekspir qəddar “iş adamı” olub - SİRR\n1 Aprel 2013 07:26\nDünya dramaturgiyasında xüsusi yeri olan Vilyam Şekspirin həyatındakı sirr pərdəsi aralanır. Bir qrup mütəxəssisin apardığı araşdırmalar ingilis dramaturqun əslində çox qəddar biri olduğunu ortaya çıxarıb.\nAberystvyth Universitetinin mütəxəssislərinin apardığı araşdırma göstərib ki, Şekspir qıtlıq zamanı taxıl işindən külli miqdarda gəlir əldə edib və bu zaman çox qəddarlığı ilə seçilib.\nMütəxəssislərin apardığı araşdırmaların nəticəsi bu ilin mayında keçiriləcək ədəbiyyat festivalında təqdim ediləcək. Hələlik isə bildirilib ki, Şekspir eyni zamanda borc pul verən sələmçi və vergidən yayınan "iş adamı" olub.\nJayne Arker, Hovard Tomas, Rikard Marqqraf Turleyin arxivlərdə apardığı araşdırmanın nəticələrinə əsasən Şekspir daha baha qiymətə satmaq üçün taxıl, arpa kimi məhsulları toplayıb. Qazandığı pullar hesabına daha sonra borc pul verməklə məşğul olan Şekspirin barəsində hətta 1598-ci ildə taxıl gizlətmək iddiası da irəli sürülüb.\nŞekspirşünas Conathan Bate isə "Sunday Times" qəzetinə verdiyi açıqlamada araşdırmanı yüksək qiymətləndirib.


Anemiya - Aşağı Hgb - Konsultasyon.net\nAna səhifə Hematologiya Anemiya\nAnemiya, bədəninizin toxumalarına oksigen daşıyacaq qədər qırmızı qan hüceyrəniz olmadığı zaman ortaya çıxan bir xəstəlikdir. Anemiyanın vacib səbəblərindən biri fol turşusu çatışmazlığıdır. Folik turşusu, folat və...\nVitamin B12 çatışmazlığı anemiyası, B12 vitamini çatışmazlığı səbəbi ilə bədəninizdə kifayət qədər sağlam qırmızı qan hüceyrələrinin olmamasıdır. B12 vitamini qırmızı qan hüceyrələrini meydana gətirmək üçün...\nPernicious anemiya, B12 vitamini çatışmazlığı səbəbi ilə bədənin kifayət qədər sağlam qırmızı qan hüceyrəsi yarada bilməməsi vəziyyətidir. Vitamin B12 qidalarla birlikdə alınan bir vitamindir. Qan istehsalı...\nAralıq dənizi anemiyası, bu gün daha çox beta talassemiya və ya talassemiya majör olaraq bilinən irsi bir qan xəstəliyidir. Aralıq dənizi anemiyasının iki forması var,...\nTalassemiya, bədənin anormal bir hemoglobin forması yaratdığı irsi bir qan xəstəliyidir. Talassemiya hemoglobin səviyyəsinin aşağı olmasına səbəb olur. Hemoglobin qırmızı qan hüceyrələrinin oksigen daşımasına imkan verir. Bu...\nOraq Hüceyrə Anemiyası\nOraq hüceyrəli anemiya qırmızı qan hüceyrələrini təsir edən irsi qan xəstəliyidir. Normal qırmızı qan hüceyrələri yuvarlaqdır. Bununla birlikdə, oraq hüceyrə anemiyası olan insanlarda qırmızı qan hüceyrələri...\nDəmir çatışmazlığı anemiyası ən çox görülən anemiya növüdür. Qanda kifayət qədər sağlam qırmızı qan hüceyrələrinin olmadığı bir vəziyyət olaraq təyin edilə bilər. Qırmızı qan hüceyrələri oksigeni bədən toxumalarına...\nOtoimmün hemolitik anemiya nadir görülən bir qırmızı qan hüceyrəsi xəstəliyi və immunitet xəstəlikləridir. Bədənin qırmızı qan hüceyrələrini məhv edən antikorlar istehsal etdiyi zaman meydana gəlir. Buna...\nHemolitik anemiya, qırmızı qan hüceyrələrinin (eritrositlər) istehsal olunandan daha sürətli məhv olması ilə ortaya çıxan bir qan xəstəliyidir. Sümük iliyində eritrositlər istehsal olunur. Eritrositlərin ömrü təxminən...\nFankoni anemiyası, irsi sümük iliyi çatışmazlığı sindromu kateqoriyasında nadir görülən bir genetik xəstəlikdir. Xəstəlik ilk dəfə onu izah edən İsveçrə pediatrı Guido Fanconi-nin adını daşıyır. Xəstələrin...


Sevdiyi qadına əzab verən kişilər! » AzadQadin.Az - Qadın İnformasiya Portalı\nSevdiyi qadına əzab verən kişilər!\nBanu. | 4-05-2016, 16:30\nDüz yolla gedirsən, qarşına bir maneə çıxır. Keçmək istəyirsən. Yıxılırsan. Dizin qanayır. Sonra qalxırsan. Üstünü təmizləyib, yola davam edirsən. Gözləmədiyin anda bir quyuya düşürsən. Xeyli cəhd edib yenə çıxırsan. Yenə davam edirsən! Edirsən! Edirsən! Edirsən!\nSevgi belə olur. Yıxılırsan, qalxırsan, davam edirsən.\nDaha əvvəl "sevgi nədir?” soruşsalar yəqin ki, səyahət, pul, yaraşıqlı kişi, əyləncə kimi cavablar verərdim. Sevgi əslində avtomobil qəzasıdır. Anidən naməlum istiqamətdə peyda olur, bədəninə çırpılır və budur, sən hazırsan!\nSevgi xoşbəxtlikdir. Elə o qədər də iztirab və kədərdir. Narkotik kimi insanın qanına yeriyir. Kiçicik hüsran olanda, insanın nəfəsi kəsiləcək kimi olur.\nElə bil ki, uzun müddət nəfəsliyə bağlı olan aparatı ağzından çəkiblər. İnsan çırpınır, nə danışa, nə yardım istəyə bilmir. Sanki bir xəstəxananın palatasında, tək-tənha qalıb, eləcə çabalayır. Arada gözü qapının dəstəyinə zillənir. Bəlkə kömək edən oldu deyə, son ana qədər ümidini itirmir.\nBax, sevgi eynən bu cür, hər xırdalığına gediləcək qədər dərindir.\nSevgi vəfadır. Elə o qədər də, vəfanın digər adıdır-sədaqətdir!\nSevginin ölçüsü yoxdur! Ağırlığı kilo ilə eni-uzunu heç bir metrlə ölçülməyəcək qədər böyükdür.\nSevgi güclülərin işidir. Zəiflər bununla baş edə bilməz. Frida kimi.\nİnanılmaz həyat hekayəsi var.\nHəyatı mübarizə ilə keçən güclü bir qadındır.\nXXci əsrin məşhur rəssamlarından biridir. Meksikalıdır. Əri Diego Rivera olub. Özündən məşhur və daha böyük bir rəssam idi!\nFrida və Diego arasında sevgi və xəyanət paralel davam edib.\nBöyük sevgilər həmişə sədaqətlə anılır və ya sədaqətsizliklə. Orta xətti yoxdur.\nBöyük sevginin gözləntiləri də, böyükdür. Belə gözləntilər isə nəhəng xəyal qırıqlığıdır.\nXəyal qırıqlığı, eqonu zədələyir. Zədələnən eqo sağalmaz yaradır.\nFridanın eşqi kimi…\nO, həyatında iki qəza keçirdiyini deyirdi. Birinci tramvay qəzası idi. Ayağını, daxili orqanlarını sıradan çıxartmışdı.\nİkinci qəzası isə ölənə qədər sevdiyi, onun üçün fədakarlıq etdiyi, Diego Rivera idi. Birinci qəza fiziki, ikinci "Diego qəzası” isə ruhunu alt-üst etdi.\nÖzündən iyirmi bir yaş böyük idi, Diego. İki dəfə evlənmişdi, uşaqları var idi. Qadınlara düşkünlüyü ilə tanınırdı.\nBir çox adam kimi Fridanın anası da onların evliliyinə qarşı çıxır, münasibətlərini göyərçin ilə filin birlikdəliyini bənzədirdi. Lakin o, bütün deyilənləri rədd edirdi. Xəyanətlə dolu, ölümü çağıran, ölümlə bərabər sürən, ölümsüz eşqləri vardı.\nUşaqlığında və yeniyetməlik dövründə üzləşdiyi qəzalar Fridanın sağlamlığını əlindən almışdı. Axsaq və nazik ayaqlarını örtmək üçün daim uzun paltar geyinməyə məcbur idi.\nUzun sürən yataq müalicəsindən, 32 əməliyyatdan sonra ağrı və əzablarla ayağa qalxıb yeriyəndə, hamı təəccüblənmişdi. Hətta həkimlər də üç yerdən bel sümüyü sınmış qızın nə vaxtsa yeriyəcəyinə inanmırdılar.\nXəstəliyi yaradıcı istedadının ortaya çıxmasına səbəb olmuşdu. Bütün rəsimlərində özünü-taleyin, oqatını, acılarını, sevgi dolu Fridanı çəkirdi. İnsanların arasında çılğın, şən, həyat dolu Frida, rəsmlərində ancaq iztirab və əzablar danışırdı.\nHər şeyə rəğmən sevgisindən əl çəkmirdi.\nO sevir, acı çəkir, xəyanətlə üzləşir və hər şeyə rəğmən yenə sevməyə davam edirdi. Frida şahid olduğum gəlmiş, kemiş ən fərqli sevgiyə sahib qadındır. Sevgidə devrim yaratmış qadın!\nFridanı nə qədər xəyal qırıqlığına uğratsa da, Dieqonun da onu sevdiyi danılmaz idi. Ən azı məktubları bunu deməyə əsas verir.\nHəm bir qadın sevgisini hiss etmədiyi kişiyə dəli kimi aşiq olmaz.\n25 illik bir izdivac yaşayan və ən çətin şərtlərdə belə, bir- birindən ayrı yaşamağı bacarmayan bu iki insanın məktubları ağrı-acı içindəki ən böyük sevgidən bəhs edir.\nFridanın Dieqoya yazdığı bu məktubda sevginin ucu-bucağı görünmür:\nSəni sevməyə başlayalı çox uzun zaman oldu.\nKiçik bir qız idim, səni sevməyə başlayanda.\nİndi isə bədəni çürüməyə başlayan yaşlı bir qadınam. Bütün bədənlər çürüyür əslində, Dieqo. Köhnəlir bütün bədənlər.\nAma acı çəkən ürəyi varsa, daha sürətli çürüyür o bədən.\nMəni anlamadın, deməyəcəyəm. Məni anladın. Elə ən dözülməz acı da bu idi. Sən məni anladın. Anladığın halda canımı yandırdın, Dieqo.\nHansı qadınla sevişdinsə, o qadınla sevişdim. Məndə tapa bilmədiyin və başqa qadınlarda axtardığın şeyi araşdırmaq üçün, sənin öpdüyün qadınları öpdüm. Toxunduğun qadınlara toxundum.\nSənin sevmədiklərini də sevdim mən, Dieqo. Niyə sevmədiyini anlamaq üçün onları... sevdim!!!\nYa da sevməyə çalışdım... İçimdəki sənə aid olan qəzəbi dayandırmaq üçün etdim bəlkə. Qəzəbim durmadı, Dieqo.\nRuhun buna icazə verməzdi. Halbuki, mən sənə aid oldum həmişə. Yatdığım bütün adamlarla sənə aid olaraq yatdım, Dieqo. Acı çəkərək sevişdim onlarla...\nBir tək sənin uşağını doğmaq istədim.\nBu parça-parça olmuş bətnimdən nifrət etdim, körpəmizi tuta bilməyincə. Söküb atmaq istədim bətnimi. Sənə uşaq doğmağı bacarmayan bir orqanı daşımaq yük oldu mənə.\nQanlar içində qaldığımda ağ örtüklər üzərində, mənə necə ağrıyaraq baxdığını gördüm. Necə qorxduğunu, ölməmdən. Sırf bun buna görə ölmədim mən, Dieqo. Sən acı çəkmə deyə…\nQurbağa sevgilim, Dieqo... Mənə dünyanın ən böyük ağrısını yaşatdın sən. Günbəgün öldüm səni sevməyə başladığım ilk andan etibarən.\nAma sevgilim, bir daha gəlsəydim dünyaya, yenə səni sevərdim... Canlı-canlı çürüyəcəyimi bilərək.\nDieqo növbəti xəyanətlərdən birini Fridanın bacısı, Kristina ilə etdi. Bu xəyanət Fridanın həyatına tsunami kimi daxil oldu, hissləri, istəkləri, duyguları yerlə-yeksan etdi.\nOnu bacısı və başqa qadınlarla aldadan Diego, əslində Fridaya dəli kimi aşiq idi.\nO, öz həyat hekayəsində belə yazırdı:\n"Fridanın vəziyyəti mənə çox təsir edirdi. Bir ər olaraq özümü sorğulamağa başlayanda, öz lehimə çox az şey şey tapa bildim. Bir qadını nə qədər çox sevsəm, ona o qədər çox əzab verirdim…Və Frida bu iyrənc xarakterimin ən bariz qurbanıydı”\nDiego onu aldadınca, Frida da onu aldatdı.\nArtıq Frida içki düşkünü olmuşdu. Gündə bir şüşə konyak içirdi. Ən gözəl rəsm əsərlərini həmin ərəfələrdə ərsəyə gətirdi. Dostuna belə bir cümlə yazmışdı o günlərdə:\n"Kədərlərimi boğmaq üçün içirdim. Amma artıq o lənət kədərlər üzməyi öyrəndilər”\nFrida əvvəl onu hər şey adlandırırdı, amma sonra sevgili belə ola bilməyəcək qədər ucuz bir qurbağaya bənzədirdi.\nSevgi belə təzadlı bir şeydir.\nVə o qədər təzadlıdır ki, ər ola bilməyəcəyinə əmin olduğu adamla ikinci dəfə evləndi.\nTek bir şərtlə: Onunla seks yaşamayacaqdı.\nOnu içinə ala bilməyəcək qədər nifrət, bədənini bədənində hiss edə bilməyəcək qədər ürpərti, qucaqlamayacaq qədər iyrənmə hiss edirdi.\nAmma yenə də onunla evləndi.\nƏsrin rəssamlarından olan bu iki şəxsin sevgisi, xəyanəti, ölümü, sui-qəsdi, nifrəti, baldızı ilə xəyanət özü ilə daşıdı…\nHəyatın gerçəyi nə romana, nə filmə bənzəmir.\nBöyük eşqlər bəzən xəyanəti içində saxlayır...\nXəyanət nifrəti alovlandırır...\nNifrət sevgidən doğsa da, sonunda onu məhv edir...\nBir-birlərinə aşiqdilər. Lakin həmişə münasibətlərində "amma" var idi. Fırtınalı, ağrılı bir eşq idi.\nOnlarınki yalnız sevgi deyildi; yoldaşlıq, dostluq, analıq, atalıq, uşaqlıq, həmkarlıq idi. Bir-birlərini "ölkənin ən yaxşı rəssamı" olaraq görür, bir-birilərinə dəstək olurdular.\nBaşqalarının bədəninə toxunsalar da, dinciliyi, rahatlığı, hüzuru, qısacası həyatın özünü bir-birilərində tapıdılar.\nFrida yataq xəstəsinə çevrilən vaxt, ölkəsində ilk fərdi sərgisi keçirildi. Həkim yataqdan çıxmağın qadağan olduğunu dedikdə isə, o sərgiyə çarpayı ilə qatılmışdı. Bu qədər güclü, inadkar idi.\nYaşadığı tragedik həyata rəğmən, gülə bilən bir qadın idi. 13 İyul 1954-cü ildə gözlərini yumdu, Frida.\nBu eşqə görə ona alçalmış, qürursuz kimi baxanlar var. Lakin hər şeyə boyun əydisə, sevgidən idi. Fridanı məğlub və gücsüz görən də var, qəhrəman adlandıran da…\nAmma o "sevən qadın” idi.\nBütün sirr məhz sevgidə gizli idi!\nESMERRi | 5 may 2016 19:39 | Status: Brilliant user | Şərh: 5 379\ndılay | 5 may 2016 09:48 | Status: Brilliant user | Şərh: 8 184\nSEVDA | 5 may 2016 01:38 | Status: Nəzarətçi | Şərh: 17 442\nSevgi nelere qadirmiw....\nB.Fereh | 4 may 2016 17:28 | Status: Nəzarətçi | Şərh: 6 977\nAyy...cox maraqla oxudum...Fridanin heyati mene cox maraqli gelirdi hemiwe,resmlerini de cox beyenirem.Deyirler yataqda olan vaxtlari etrafa guzguler qoyub,ancaq ozune baxirmiw.Ona gore en gozel eserleri mehz ozunun simasini tesvir etdiyi resmlerdir.Cox qeribe qadin olub,eri de kiwi eqoistliyinin,vefasizliginin bariz numunesiymiw.\nTewekkur edirem paylawdiginiz ucun,Banu xanim.Ancaq kawki xebere Fridanin bir iki resminin weklin de yerlewdireydiz.


Allah(c.c.) Quranı-Kərimi nə üçün nazil etmişdir?\n» MƏNBƏLƏR » ÜMUMİ » MƏQALƏLƏR » Allah(c.c.) Quranı-Kərimi nə üçün nazil etmişdir?\n1. 070 dəfə oxunub , 0 şərh Çap et\nMövzuya bir hekayəni nümunə verməklə başlayaq. Bir padşahın iki xidmətçisi varmış.\nPadşah onların birinə xərcləmək üçün bir qızıl verir. Xidmətçi də həmin qızılla ən yaxşı qumaşdan bir neçə arşın alıb özünə gözəl bir paltar tikdirir. Padşah onun bu hərəkətini çox bəyənir. Sonra ikinci xidmətçisini hüzuruna çağırtdırır. Ona isə min qızıl və bir də siyahı verir. O siyahıda qızılların harada və necə xərclənməsi yazılmışdı. Xidmətçi də axmaqlığından bir qızılla min qızıl arasındakı fərqi heç düşünmür. Padşahın verdiyi siyahının üzünə də baxmadan əvvəlki xidmətçi kimi satıcının yanına gedib min qızılı önünə qoyur və paltarlıq qumaş istəyir. Qarşısındakının ağılsız olduğunu anlayan dərzi ona adi qumaşdan parça verir. Xidmətçi də həmin parçadan tikdirdiyi libası geyinib padşahın hüzuruna gəlir. Padşahdan iltifat gözlədiyi halda, onun bərk danlağı və cəzası ilə qarşılaşır.\nBu hekayədəki padşah Uca Rəbbimizi, birinci xidmətçi heyvanları, ikinci xidmətçi isə insanları təmsil edir. Heyvanların qabiliyyət və xüsusiyyətləri ilə insanlarınkını qarşılaşdıranda ortada bir qızılla min qızıl qədər fərqin olduğunu görəcəyik. Allah heyvanlara da dar çərçivədə məhdud qabiliyyət vermişdir. Onlar Allahın verdiyi bu qabiliyyətdən yaradılış qayəsinə uyğun şəkildə istifadə edirlər. Lakin Uca Allahın insana lütf etdiyi üstün qabiliyyət və keyfiyyətlər heyvanlara verilənlərlə müqayisəyə gəlməz. Məsələn: bütün heyvanların “ağlı” bir yerə toplansa, bəlkə də, bir insanın ağlına çatmaz. Allah-Təala üstəlik bitkilərdən heyvanlara, günəşdən ulduzlara qədər hər şeyi insanın əmrinə (istifadəsinə) vermişdir.\nİnsanı belə üstün keyfiyyətlərlə “təchiz edən”, bu dünyada əziz qonaq kimi ağırlayan (hər cür ehtiyacını verən) Uca Allah heç onu özbaşına buraxarmı? Ona onun yaradılış həqiqətini, dünyaya nə üçün göndərildiyini, bu qabiliyyətləri harada və necə istifadə edəcəyini bildirməməsi mümkündürmü? Bir bilgisayar və ya telefon alanda üstündə mütləq təlimat kitabçası verilir. Bunları düzgün və səmərəli işlətmək üçün həmin kitabçalardan yararlanırıq. Sadə bir cihazın təlimat kitabçası olduğu halda Uca Rəbbimiz xüsusi keyfiyyətlərlə yaratdığı insanı, təbii ki, kitabsız qoymayacaq və qoymamışdır da. Beləliklə, Rəhməti Sonsuz olan Uca Yaradanımız keçmiş ümmətlərə kitablar, suhuf (səhifələr) göndərdiyi kimi, bizə də Qurani-Kərimi yanıltmaz qiblənüma və mükəmməl bələdçi kimi nazil etmişdir.\nBizim üçün yer üzünü möhtəşəm süfrə kimi hər cür nemətlərlə süsləyən, göy üzünü gözqamaşdıran ulduzlarla bəzəyən Rəbbimiz kimdir? Kainatın ucsuz-bucaqsız boşluğunda dünyanı bizim üçün etibarlı sığınacaq, rahat qonaq evi edən o Zat bizdən nə istəyir? Bizə əta etdiyi saysız-hesabsız nemətlərin əvəzində Ona necə təşəkkür edəcəyik? Uca Yaradanın bizə lütf etdiyi ağıl, zəka, vicdan, ruh kimi qabiliyyətlərimizi haralarda və necə istifadə etməliyik ki, bu nemətlərin haqqını layiqincə vermiş olaq. Rəbbimiz bütün bu sualların cavabını Qurani-Kərimlə verir. Bizə dünya və axirət səadətini qazanma, yaxşı və kamil insan olub cənnətə getmə yollarını göstərir.\nElə isə əgər hekayədəki axmaq xidmətçinin vəziyyətinə düşmək istəmiriksə, yeganə sərmayəmiz olan həyatımızı müqəddəs kitabımız Qurani-Kərim qəlibində yoğurub yaşamalı və Quranın ən gözəl və canlı təfsiri olan Peyğəmbərimizi (sallallahu əleyhi və səlləm) örnək götürməliyik.\nRəbbimiz bizlərə uca kitabımız Qurani-Kərimi layiqincə oxuyub anlamağı və İslamı yaşamağı nəsib etsin.